Na temelju članka 1. Zakona o prenošenju nadležnosti Zeničko-dobojske županije za djelatnost osnovnog i srednjeg obrazovanja na općinu Žepče („Službene novine Zeničko-dobojskog kantona“, broj: 12/09), i članka 23. Statuta općine Žepče („Službeni glasnik općine Žepče“, broj: 4/09) Općinsko vijeće na svojoj ­­­7. sjednici održanoj 28.09.2021.godine ,

d o n o s i

**ODLUKU**

**O SREDNJOJ ŠKOLI**

**OSNOVNE ODREDBE**

**Članak 1.**

**Predmet Odluke**

Ovom Odlukom uređuje se obavljanje djelatnosti srednjeg odgoja i obrazovanja, osnivanje, organizacija i financiranje srednje škole, prava i obveze učenika, roditelja/ staratelja, upravljanje i rukovođenje u srednjoj školi, rad stručnih tijela u srednjoj školi, status nastavnika, stručnih suradnika, suradnika i ostalih radnika u srednjoj školi, stručno-pedagoški nadzor i druga pitanja od značaja za obavljanje djelatnosti srednjeg odgoja i obrazovanja i djelatnost učeničkih domova na području općine Žepče.

**Članak 2.**

**Upotreba rodno osjetljivog jezika**

Gramatički izrazi upotrijebljeni u ovoj Odluci za označavanje muškog ili ženskog roda podrazumijevaju oba roda.

**Članak 3.**

**Značenje pojedinih izraza**

1. Definicije koje se koriste u ovoj Odluci imaju sljedeće značenje:
2. Srednja škola je ustanova u kojoj se vrši

srednji odgoj i obrazovanje učenika/polaznika koji su završili osnovnu školu.

1. Učenički dom je ustanova koja

osigurava učenicima smještaj, ishranu, odgojno-obrazovni rad, staranje o zdravlju, kulturno-zabavne i sportsko-rekreativne aktivnosti.

1. Registar srednjih škola i učeničkih

domova je dokument u koji se upisuju podaci o srednjim školama i učeničkim domovima koje ispunjavanju uvjete za obavljanje djelatnosti srednjeg odgoja i obrazovanja koji vodi nadležna općinska služba za obrazovanje (u daljnjem tekstu: služba)

1. Učenik srednje škole je subjekt u

odgojno-obrazovnom procesu u svim njegovim etapama od planiranja, preko realizacije do vrednovanja koji na dan upisa nije stariji od 18 godina.

1. Učenici s posebnim obrazovnim

potrebama su učenici koji otežano prate nastavni proces uslijed prisutnog invaliditeta ili teškoće (uzroci su tjelesna, senzorna ili intelektualna ometanost, poremećaji u ponašanju, teška kronična oboljenja, emocionalni poremećaji, poremećaji jezično-govorne komunikacije, kombinirane smetnje, dugotrajne bolesti, i mogu biti stalni i prolazni), kao i daroviti učenici .

1. Vijeće učenika sačinjavaju demokratski

izabrani predstavnici razrednih odjela koji udruženo djeluju u srednjoj školi na polju ostvarivanja neposredne suradnje s tijelima škole, lokalnom i širom društvenom zajednicom, domaćim i stranim vladinim i nevladinim organizacijama, a sve u cilju unapređenja djelotvornosti rada škole.

1. Roditelji – staratelji – usvojitelji (u

daljnjem tekstu: roditelji) su osnovni odgajatelji svoje djece i obvezni su svojoj djeci osigurati redovito pohađanje odabrane srednje škole.

1. Vijeće roditelja čine demokratski

izabrani predstavnici roditelja ispred svakog razrednog odjela koji udruženo djeluju u srednjoj školi na polju ostvarivanja neposredne suradnje s tijelima škole, lokalnom i širom društvenom zajednicom, domaćim i stranim vladinim i nevladinim organizacijama, a sve u cilju unapređivanja djelotvornosti rada škole.

1. Nastavnik je lice kvalificirano za

izvođenje nastave, odnosno za odgojno-obrazovni rad s djecom, mladima i odraslima, koji treba imati široko opće obrazovanje, poznavati psihološko-pedagoške i didaktičko-metodičke osnove nastave i odgoja, te imati ljudske kvalitete za nastavničku profesiju.

1. Stručni suradnik je osoba kvalificirana

za obavljanje pedagoških, psiholoških, pedagoško-psiholoških i drugih poslova u srednjoj školi.

1. Suradnik je kvalificirano osoba

angažirana u odgojno-obrazovnom radu pod stručnim nadzorom nastavnika.

1. Pripravnik je osoba koja prvi put zasniva

radni odnos u srednjoj školi na poslovima i radnim zadacima nastavnika ili stručnog suradnika radi stručnog osposobljavanja za samostalan rad.

1. Volonter je osoba s poslovnom

sposobnošću ili umanjenom poslovnom sposobnošću koje volontira i koje se kao takvo može angažirati u srednjoj školi (volonterski rad) u skladu sa zakonom.

1. Nastavničko vijeće je stručno tijelo u

srednjoj školi, a sačinjavaju ga svi nastavnici i stručni suradnici, kojim rukovodi ravnatelj škole.

1. Razredno vijeće je stručno tijelo u

srednjoj školi i sačinjavaju ga nastavnici koji realiziraju nastavu u istom razrednom odjelu, a u srednjoj školi formira se onoliko razrednih vijeća koliko je razrednih odjela kojim rukovode razrednici.

1. Stručni aktiv je stručno tijelo u srednjoj

školi, a sačinjavaju ga nastavnici određene oblasti ili srodnih nastavnih oblasti, kojim rukovodi predsjednik stručnog aktiva.

1. Razrednik je stručni voditelj razrednog

odjela.

1. Ravnatelj je rukovodeće tijelo u srednjoj

školi i učeničkom domu.

1. Školski odbor je upravljačko tijelo u

srednjoj školi.

1. Školska godina traje od 1. rujna tekuće

do 31. kolovoza naredne godine.

1. Nastavna godina traje 35 nastavnih

tjedana, odnosno 30 nastavnih tjedana za učenike završnih razreda, i u pravilu počinje prvog radnog dana u mjesecu rujnu.

1. Pedagoški standardi i normativi

školskog prostora su podzakonski akti kojim se utvrđuju zajednički kriteriji za: veličinu škole i školski prostor; broj učenika u odjelu i odgojnoj grupi; broj i strukturu nastavnog kadra, normu sati i opseg rada u okviru 40-satnog radnog tjedna, broj i strukturu stručnih suradnika i suradnika; broj rukovodnog osoblja; broj administrativno-financijskog osoblja; broj pomoćnog i tehničkog osoblja; izvannastavne aktivnosti; društvenu i kulturnu djelatnost škole, učenički standard, te normativi školskog prostora, opreme, nastavnih sredstava i pomagala za srednju školu.

aa) Godišnji program rada škole je dokument koji sadrži cjelokupni plan i program rada srednje škole za jednu školsku godinu.

ab) Nastavni plan i program je dokument na osnovi kojeg se ostvaruje odgojno-obrazovni rad u srednjoj školi kojim se utvrđuju ciljevi, zadaci, sadržaji, oblici i postupci odgojno-obrazovnog rada, izvođenje općeobrazovne, stručno-teorijske i praktične nastave u pojedinim razredima, ili drugim oblicima nastave, a koji donosi Općinski načelnik na prijedlog nadležne općinske službe, sukladno sa zajedničkom jezgrom nastavnih planova i programa koju izgrađuje Agencija za predškolsko, osnovno i srednjoškolsko obrazovanje BiH (u daljnjem tekstu Agencija). Pri izradi nastavnog plana i programa nadležna općinska služba usko surađuje s Agencijom.

ac) Modularni nastavni planovi i programi su nastavni planovi i programi razvijeni na osnovi reformskih programa srednjeg strukovnog obrazovanja primjenom modularne metodologije.

ad) Modul je zaokružena cjelina, neovisni, ali koherentni i samostojeći skup ishoda učenja, u sklopu šireg predmeta ili sam, s jasno definiranim sadržajem i unaprijed određenom metodologijom i standardima ocjenjivanja.

ae) Nastava je institucionalno organizirani i izvaninstitucionalni stvaralački napor u svladavanju propisanih nastavnih sadržaja i stjecanja znanja, sposobnosti, navika, vještina i osposobljavanje za daljnji permanentni rad s ciljem da se razvije kritička, slobodna, autonomna, stvaralačka, humana, obrazovna, multikulturalna, multietnička i multikonfesionalna osobnost učenika, otvorena za sve sadašnje i buduće progresivne promjene u sebi i društvu (sredini) u kojem se nalazi.

af) Izvannastavne aktivnosti su jedan od ostalih oblika neposrednog odgojno-obrazovnog rada, a odnose se na aktivnosti učenika koje se organiziraju radi produbljivanja i razvijanja njihovih stvaralačkih sposobnosti, stjecanja pozitivnih navika i vještina u slobodnom vremenu.

ag) Ocjenjivanje je postupak vrednovanja svih relevantnih činjenica o postignućima učenika tijekom praćenja, provjeravanja i ispitivanja, a izražava se brojčanom ocjenom.

ah) Odgojno-disciplinske mjere u srednjoj školi su mjere koje se izriču učeniku koji se neprimjereno odnosi prema učenju, nastavnicima, drugim učenicima, izvannastavnim aktivnostima, te školskoj imovini.

ai) Stručno-pedagoški nadzor je postupak nadzora nad organizacijom, izvođenjem nastave i drugim oblicima odgojno-obrazovnog rada, radom nastavnika, stručnih suradnika i suradnika u svim srednjim školama radi kontinuiranog unapređenja odgojno-obrazovnog rada.

aj) Inkluzivno obrazovanje odnosi se na praksu uključivanja svih učenika bez obzira na njihove razlike u odgovarajuće srednje škole, u skladu s njihovim individualnim potrebama i mogućnostima.

ak) Mentor je iskusan nastavnik/stručni suradnik koji interaktivnim radom, praćenjem i pružanjem podrške nastavniku početniku/stručnom suradniku početniku, pomaže prilikom stjecanja iskustva u realizaciji odgojno-obrazovnog procesa.

**Članak 4.**

**Tip srednje škole**

1. Srednja škola je ustanova u kojoj se vrši

srednji odgoj i obrazovanje učenika koji su završili osnovnu školu.

1. Srednje škole su:
2. gimnazija, u kojoj se, pored

općeobrazovnih programa, ostvaruju i posebni programi iz odgovarajućih oblasti;

1. srednja glazbena škola, u kojoj se, pored

odgovarajućeg općeobrazovnog programa, ostvaruje i program iz oblasti glazbe.

1. srednja tehnička i srodna škola, u kojoj

se pored odgovarajućeg općeobrazovnog programa, ostvaruje strukovni program za IV. stupanj strukovnog zvanja odgovarajuće struke (u daljnjem tekstu: tehnička i srodna škola);

1. srednja strukovna škola, u kojoj se

ostvaruju, pored općeobrazovnog i strukovni programi za III. stupanj stručne spreme, te stječu zanimanja odgovarajuće struke (u daljnjem tekstu: strukovna škola);

1. mješovita srednja škola, u kojoj se mogu

ostvariti programi gimnazije, tehničke i srodnih škola i strukovnih škola;

1. Srednja škola ima svojstvo pravne osobe.

**Članak 5.**

**Pojam srednjeg strukovnog obrazovanja i obuke**

1. Srednje strukovno obrazovanje i obuka predstavljaju integralni dio obrazovnog sustava u Bosni i Hercegovini koje osiguravaju stjecanje vještina i znanja iz određenih zanimanja i osnovu kontinuirane obuke s ciljem aktivnog uključivanja u proces rada ili nastavka daljnjeg obrazovanja, a podrazumijeva različite vrste i oblike odgoja i obrazovanja, osposobljavanja i usavršavanja kroz početno kontinuirano, redovito ili obrazovanje odraslih i obavljanje prakse, a obuhvaća i strukovnu obuku učenika i odraslih osoba.
2. Škole srednjeg strukovnog obrazovanja i obuke organiziraju se kao: srednja tehnička i strukovna škola, glazbena škola, škola posebne namjene i druge vrste škola koje ispunjavaju uvjete za obavljanje djelatnosti obrazovanja propisane ovom Odlukom (u daljnjem tekstu: srednja strukovna škola).

**Članak 6.**

**Klasifikacija zanimanja srednjeg strukovnog obrazovanja i obuke**

1. Klasifikacija zanimanja za srednje strukovno obrazovanje i obuke je akt kojim se utvrđuje porodica zanimanja, dužina školovanja, razina i oblik obrazovanja i tip škole.
2. Klasifikacija se, prema potrebi, strukturira i revidira u skladu s kretanjem na tržištu rada i usuglašava s europskom praksom i europskim kvalifikacijskim okvirom za cjeloživotno učenje.
3. Agencija za predškolsko, osnovno i srednje obrazovanje (u daljnjem tekstu: Agencija za obrazovanje) inicira i predlaže strukturiranje i revidiranje klasifikacije zanimanja.

**Članak 7.**

**Jezici i pisma na kojima se organizira nastava i poštovanje ljudskih prava i osnovnih sloboda**

1. Škola ima odgovornost da, u vlastitoj i u sredini u kojoj djeluje, doprinese stvaranju takve kulture koja poštuje ljudska prava i temeljne slobode svih građana, kako je to utemeljeno Ustavom i ostalim međunarodnim dokumentima iz oblasti ljudskih prava koje je potpisala Bosna i Hercegovina.
2. U školi ne smije postojati bilo kakav oblik zastrašivanja, zlostavljanja, tjelesnog kažnjavanja, vrijeđanja, ponižavanja ili degradiranja i drugih negativnih pojava štetnih po zdravlje, uključujući i štetu izazvanu pušenjem ili upotrebom drugih opojnih i zakonom zabranjenih sredstava u školskim prostorima.
3. Prava učenika koja se odnose na obrazovanje, ispravna briga za dobrobit njegovog tjelesnog i mentalnog zdravlja i sigurnosti, u školama i na svim mjestima gdje se obrazuje, imaju prvenstvo nad svim drugim pravima, a u slučaju sukoba prava, prednost se daje onom pravu, tumačenju ili djelovanju koje će najviše koristiti interesu učenika.
4. Prava učenika s posebnim obrazovnim potrebama, koja mogu imati invaliditet, teškoću ili biti u nepovoljnom položaju, poštovat će se u najvećoj mogućoj mjeri prije svega ispravnim izborom zanimanja/zvanja.
5. Nastava u srednjoj školi izvodi se na jezicima konstitutivnih naroda Bosne i Hercegovine u skladu s Ustavom Bosne i Hercegovine, koji se imenuju jednim od tri naziva: bosanski jezik, hrvatski jezik i srpski jezik.
6. Jezik i kultura nacionalnih manjina koji žive u Bosni i Hercegovini poštovat će se u najvećoj mjeri u kojoj je to izvodljivo, u skladu s Okvirnom konvencijom za zaštitu nacionalnih manjina.
7. U ovisnosti o potrebama učenika u upotrebi je znakovni jezik.
8. Škola će unapređivati i štititi vjerske slobode, toleranciju i kulturu dijaloga.
9. Učenik će pohađati nastavu vjeronauka samo ako je skladu s njegovim uvjerenjem i uvjerenjem njegovih roditelja.
10. Škola ne može poduzimati bilo kakve mjere i aktivnosti kojima bi se ograničavala sloboda izražavanja vlastitih i upoznavanja drugih i drukčijih vjerskih uvjerenja.
11. Za učenike koji ne žele pohađati nastavu vjeronauka organizira se nastava iz alternativnog predmeta.
12. Ne može se vršiti diskriminacija nastavnika ili drugog zaposlenika pri izboru, uvjetima zapošljavanja, napredovanju ili bilo kojoj drugoj odluci vezanoj za tu osobu, niti diskriminacija učenika škole, na temelju toga što u školi, u usmenom ili pisanom izražavanju, koristi bilo koji od službenih jezika iz prethodnog stavka.

**Članak 8.**

**Zabrana djelovanja političkih stranaka i njihovih podmladaka**

U školi je zabranjeno djelovanje političkih stranaka i njihovih podmladaka (kao što su: održavanje različitih političkih skupova, tribina i/ili bilo kakvih promocija političkih stranaka odnosno njihovih programa i kandidata).

**Članak 9.**

**Programi strukovnog obrazovanja**

1. Programi za polukvalificirane ili pomoćne radnike mogu se realizirati u strukovnoj školi nakon završene osnovne škole.
2. U strukovnoj školi mogu se realizirati i odgovarajući programi strukovnog obrazovanja I. i II. stupnja stručne spreme, odnosno strukovno osposobljavanje putem tečajeva.
3. Stjecanjem obrazovanja iz prethodnog stavka ne stječe se srednja stručna sprema.
4. Programi i uvjeti obrazovanja i osposobljavanja iz prvog stavka utvrđuju se nastavnim planovima i programima koje donosi Općinski načelnik na prijedlog nadležne službe i škole.

**Članak 10.**

**Programi dopunskog i stručnog usavršavanja polaznika**

1. U srednjoj školi, pored realizacije programa općeobrazovnog i odgovarajućeg strukovnog dijela, iz članka 9. ove Odluke, mogu se realizirati i programi dopunskog obrazovanja i stručnog usavršavanja polaznika.
2. Način realizacije programa dopunskog obrazovanja i stručnog usavršavanja polaznika utvrđuje se pravilnikom o dopunskom obrazovanju i stručnom usavršavanju koji donosi Općinski načelnik na prijedlog nadležne službe i škole.

**Članak 11.**

**Stjecanje srednjeg odgoja i obrazovanja**

1. Državljani Bosne i Hercegovine imaju pravo stjecati srednji odgoj i obrazovanje u školama na području općine Žepče po odredbama ove Odluke.
2. Učenici koji nemaju državljanstvo Bosne i Hercegovine, za vrijeme školovanja u Bosni i Hercegovini, moraju imati reguliran boravišni status u Bosni i Hercegovini u skladu s odredbama Zakona o strancima.
3. Strani državljani i lica bez državljanstva imaju pravo stjecati srednji odgoj i obrazovanje u školama na području Općine, po odredbama ove Odluke, u skladu s konvencijama i ugovorima koje je država Bosna i Hercegovina zaključila s drugim državama ili međunarodnim organizacijama.

**Članak 12.**

**Značaj srednjeg odgoja i obrazovanja**

1. Srednji odgoj i obrazovanje je djelatnost od posebnog društvenog značaja.
2. Razvoj djelatnosti srednjeg odgoja i obrazovanja utvrđuje se dugoročnim planom koji donosi Općinsko vijeće uz prethodno pribavljeno mišljenje Općinskog načelnika.
3. Planom iz prethodnog stavka naročito se utvrđuje potreba društva, opseg i vrsta srednjeg odgoja i obrazovanja za određeno razdoblje u Općini.

**OSNIVANJE, RAD I PRESTANAK RADA SREDNJE ŠKOLE**

**Članak 13.**

**Osnivanje srednje škole**

1. Srednju školu može osnovati domaća i strana pravna i fizička osoba u svim oblicima svojine, u skladu s ovom Odlukom.
2. Srednju školu kao javnu ustanovu u državnoj svojini osniva Općinsko vijeće uz prethodno pribavljeno mišljenje Općinskog načelnika.
3. Privatna škola može početi s radom po dobivanju suglasnosti Općinskog načelnika za primjenu nastavnog plana i programa, kada, u skladu s važećim propisima, osigura i druge standarde i uvjete koji jamče da će učenici dobiti odgovarajuće obrazovanje, njegu i sigurnost u skladu sa specifičnostima danih privatnih škola.
4. Samo međunarodne privatne škole mogu imati nastavne planove i programe koji u potpunosti ne pokrivaju zajednička jezgra nastavnih planova i programa.
5. Privatne škole, kao i javne ustanove, ne mogu se osnovati u svrhu promoviranja rasnih, nacionalnih, vjerskih, spolnih i drugih predrasuda, niti svoje funkcije smiju vršiti na način kojim se navedene predrasude promoviraju.
6. Za osnivanje privatne srednje škole potrebno je dostaviti dokaz o osiguranju sredstava za financiranje škole, kao i bezuvjetno bankovno jamstvo na ime osiguranja financijskih sredstava za omogućavanje nesmetanog nastavka započetog srednjeg obrazovanja za učenike u slučaju statusnih promjena ili prestanka rada škole.
7. Aktom o osnivanju srednje škole utvrđuje se naziv, njezin djelokrug u skladu s nastavnim planovima i programima koje donosi ili odobrava Općinski načelnik i uređuju druga pitanja od značenja za rad srednje škole.
8. Prava i obveze osnivača i srednje škole utvrđuju se ugovorom, u skladu s aktom o osnivanju.
9. Ako je osnivač srednje škole Općinsko vijeće, obveze iz prethodnog stavka ovog članka uime Vijeća vrši Općinski načelnik.

**Članak 14.**

**Pedagoški standardi i financiranje rada srednje škole**

1. Srednje škole osnivanju se i rade u skladu s pedagoškim standardima za srednje škole (u daljnjem tekstu: pedagoški standardi) i normativima školskog prostora, opreme i nastavnih sredstava za srednje škole (u daljnjem tekstu: normativi).
2. Ukoliko srednja škola nije u državnoj svojini, njeno sufinanciranje može preuzeti Općina ukoliko Općinsko vijeće utvrdi javni interes.
3. Pedagoške standarde i normative iz stavka (1) ovog članka donosi Općinski načelnik, uz prethodnu suglasnost Službe.
4. Sukladno članku 3. Zakona o prenošenju mjerodavnosti Zeničko-dobojske županije za djelatnost osnovnog i srednjeg obrazovanja na općinu Žepče („Službene novine ZDK“ broj: 12/09), financiranje djelatnosti obrazovanja vršit će se prema objektivnim kriterijima cijene koštanja obrazovanja utvrđenim proračunom Zeničko-dobojske županije za javne obrazovne ustanove u općini Žepče, uzimajući u obzir i druge specifične uvjete financiranja obrazovne djelatnosti na području općine Žepče.

**Članak 15.**

**Elaborat o osnivanju srednje škole**

1. Prije donošenja akta o osnivanju srednje škole kao javne ili privatne ustanove, osnivač usvaja elaborat o društveno-ekonomskoj opravdanosti osnivanja srednje škole (u daljnjem tekstu: elaborat), uz prethodno mišljenje Općinskog načelnika.
2. Elaborat obvezno sadrži: potrebe društva za obrazovanjem određenih kadrova, osigurana sredstva za financiranje rada i bankovno jamstvo iz članka 13., stavak (6), dužinu trajanja obrazovanja, profil i stupanj stručne spreme koji se stječu po završetku obrazovanja, opće i posebne uvjete po pedagoškim standardima i normativima i sredstva potrebna za ispunjavanje uvjeta rada srednje škole.

**Članak 16.**

**Formiranje povjerenstva za osnivanje srednje škole**

1. Osnivač je dužan da prilikom osnivanja srednje škole formira povjerenstvo koje će, u skladu s ovom Odlukom, izvršiti pripreme za početak rada i izvršiti izbor prvih nastavnika škole.
2. Ako je osnivač srednje škole Općinsko vijeće, povjerenstvo iz stavka (1) ovog članka formira Općinski načelnik.

**Članak 17.**

**Uvjeti za osnivanje srednje škole**

Srednja škola može se osnovati ako ima:

1. dovoljan broj razrednih odjela u skladu s

pedagoškim standardima, izuzev škole u privatnoj svojini;

1. odgovarajući stručni nastavni kadar u

skladu s nastavnim planovima i programima;

1. osigurana sredstva za ostvarivanje

odgovarajućeg nastavnog plana i programa;

1. školske prostorije, opremu i nastavna

sredstva u skladu s odgovarajućim normativima;

1. broj učenika u razrednim odjelima i

grupama stručnih zvanja i zanimanja u okviru kojih se ostvaruju odgoj i obrazovanje u srednjoj školi, utvrđuje se pedagoškim standardima.

1. srednja škola u privatnoj svojini može

raditi i s manjim brojem učenika u razrednom odjelu u odnosu na utvrđeni broj u pedagoškim standardima ako je to u interesu osnivača.

**Članak 18.**

**Početak rada, upis u Registar srednjih škola i učeničkih domova i brisanje srednje škole iz Registra**

1. Srednja škola i učenički dom može početi s radom kada Općinski načelnik utvrdi da su ispunjeni uvjeti shodno odredbama ove Odluke.
2. Novoosnovana srednja škola i učenički dom počinje s radom početkom školske godine.
3. Uvođenje novog nastavnog plana i programa, odnosno proširivanje djelatnosti ili promjena odgoja i obrazovanja u okviru rada srednje škole zahtijeva utvrđivanje uvjeta rada, u skladu sa stavkom 1. ovog članka.
4. Srednja škola i učenički dom koji ispunjavaju uvjete za rad upisuju se u Registar srednjih škola (u daljnjem tekstu: Registar) koji vodi nadležna općinska služba.
5. Srednja škola i učenički dom upisuju se u nadležni sudski registar i danom upisa stječu svojstvo pravne osobe.
6. Škola i učenički dom koji su upisani u Registar izdaju svjedodžbu i druge javne isprave o završetku obrazovanja, odnosno pojedinih razreda i oblika obrazovanja.
7. Srednja škola i učenički dom brišu se iz Registra kada prestanu ispunjavati uvjete propisane ovom Odlukom.
8. Popis statusnih promjena verificiranih srednjih škola i učeničkih domova objavljuje se u Službenom glasniku općine Žepče, najkasnije do početka drugog polugodišta tekuće školske godine.
9. Postupak utvrđivanja uvjeta, sadržaja i načina vođenja Registra bliže se regulira posebnim propisom.

**Članak 19.**

**Statusne promjene srednje škole**

1. Srednja škola može vršiti statusne promjene uz prethodnu suglasnost Općinskog načelnika u skladu s Pravilnikom o upisu u Registar srednjih škola i učeničkih domova.
2. Statusne promjene odnose se na promjenu: osnivača škole, adrese škole, naziva škole i djelatnosti škole.
3. Statusne promjene srednje škole koje se odnose na odgojno-obrazovni rad važe od početka naredne školske godine.
4. Statusne promjene srednje škole nemaju utjecaja na tekuće mandate tijela upravljanja i tijela rukovođenja u školi.
5. Ukoliko je osnivač srednje škole Općinsko vijeće, prava i obveze osnivača iz stavka (3) ovog članka vrši Općinski načelnik.

**Članak 20.**

**Udruživanje srednjih škola**

1. Radi međusobne suradnje u ostvarivanju zajedničkih interesa i pružanja pomoći razvoju oblika odgojno-obrazovnog rada, srednje škole mogu se udruživati u jednu ili više zajednica srednjih škola, s tim da svaka srednja škola zadržava svojstvo pravne osobe.
2. Odgojno-obrazovni rad i stručni nadzor nad radom zajednice srednjih škola obavlja se u skladu s odgovarajućim nastavnim planovima i programima za svaku razinu obrazovanja koji je u sastavu zajednice srednjih škola.
3. Prava, obveze i međusobni odnosi srednjih škola udruženih u zajednicu srednjih škola utvrđuju se ugovorom.
4. Zajednica srednjih škola ima pravila kojima se reguliraju poslovi, zadaci i rad zajednice srednjih škola.
5. Na pravila zajednice srednjih škola suglasnost daje Općinski načelnik.

**Članak 21.**

**Zajednice srednjih škola**

1. Zajednice srednjih škola formiraju se isključivo s ciljem uspostavljanja funkcionalne mreže srednjih škola, profesionalne suradnje, razmjene stručnih i stečenih iskustava u pogledu dogovora o nastavnim metodama, kao i u svim ostalim aktivnostima koje su vezane za unapređenje nastavnog procesa, odnosno cjelovitog odgojno-obrazovnog rada škola udruženih u zajednicu.
2. Zajednica može imati svojstvo pravne osobe uz uvjet da škole daju suglasnost na statut zajednice kojim bliže reguliraju način rada, sjedište, prava i obveze, radno-pravni status radnika, tijela upravljanja i rukovođenja, kao i sva druga prateća pitanja vezana za funkcioniranje zajednice kao posebne pravne osobe.
3. Srednje škole koje formiraju zajednicu svoja međusobna prava reguliraju ugovorom, uz prethodnu suglasnost Općinskog načelnika.

**Članak 22.**

**Tripartitno savjetodavno vijeće**

1. Općinski načelnik će osigurati da se potrebe i zahtjevi tržišta rada usuglašavaju s potrebom osnivanja i organizacije institucija za strukovno obrazovanje.
2. Da bi se osigurale veze između srednjeg strukovnog obrazovanja i obuke i tržišta rada na razini Općine, osnovat će se tripartitno savjetodavno vijeće koje ima savjetodavnu ulogu, a koje sačinjavaju ovlašteni predstavnici poduzetnika općine Žepče, predstavnici srednjeg obrazovanja i predstavnici općinske uprave.

**Članak 23.**

**Rad srednje škole**

1. Rad srednje škole je javan.
2. Srednja škola kao javna ustanova u državnoj svojini ima svoj pečat s grbom Općine.
3. Srednja škola u privatnoj svojini utvrdit će oblik, veličinu i sadržaj pečata pravilima škole, uz prethodno pribavljenu suglasnost Općinskog načelnika.

**Članak 24.**

**Prestanak rada srednje škole**

1. Srednja škola prestaje s radom ako ne ispunjava uvjete i zadatke radi kojih je osnovana ili ako ne postoji potreba za njezinim radom.
2. Kada Općinski načelnik i nadležna općinska služba utvrde da srednja škola ne ispunjava uvjete koji su propisani ovom Odlukom, odredit će rok u kojem se moraju otkloniti utvrđeni nedostaci.
3. Ukoliko nedostaci ne budu otklonjeni, Općinski načelnik će predložiti osnivaču prestanak rada škole.
4. Ako osnivač ne donese akt o prestanku rada srednje škole u roku od tri mjeseca od dana podnošenja prijedloga o prestanku rada, Općinski načelnik donosi rješenje o prestanku rada srednje škole i provodi postupak brisanja škole iz Registra.
5. U slučaju prestanka rada srednje škole, osnivač je dužan da zatečenim učenicima omogući nastavak i završetak obrazovanja u toj školskoj godini.
6. Aktom o prestanku rada škole odredit će se rok prestanka rada koji ne može biti prije završetka školske godine.
7. Prestanak rada srednje škole objavljuje se u Službenom glasniku općine Žepče.

**Članak 25.**

**Primjena općih propisa u srednjim školama**

Na osnivanje, rad i prestanak rada srednje škole primjenjuju se opći propisi o ustanovama ukoliko zakonom i ovom Odlukom nije drugačije propisano.

**ODGOJNO-OBRAZOVNI RAD SREDNJE ŠKOLE**

**ZAJEDNIČKE ODREDBE**

**Članak 26.**

**Obrazovanje učenika u srednjim školama**

U srednjoj školi obrazuju se:

1. učenici koji su završili osnovnu školu;
2. osobe koje se žele obrazovati, stručno

usavršavati i dopunski obrazovati putem raznih oblika obrazovanja.

**Članak 27.**

**Obrazovanje odraslih u srednjim školama**

1. Srednja škola može organizirati obuku odraslih u okviru svoje registrirane djelatnosti uz suglasnost Općinskog načelnika, i u skladu sa Zakonom o obrazovanju odraslih.
2. Uz odobrenje Općinskog načelnika, srednje škole mogu razvijati nove organizacijske oblike i primjenjivati nove pristupe u sadržaju i metodi stručnog obrazovanja s ciljem uvođenja korisnih promjena u sustav srednjeg obrazovanja i obuke.
3. Prijedlog nastavnih planova i programa za obrazovanje i obuku odraslih može donijeti škola uz prethodnu suglasnost Općinskog načelnika.
4. Polaznicima obuke za odrasle naplaćuje se naknada za obuku, a visinu naknade određuje i donosi školski odbor uz suglasnost Općinskog načelnika.

**Članak 28.**

**Ostvarivanje općih ciljeva srednjeg obrazovanja**

Nastavni plan i program koji donosi Općinski načelnik će u općini osigurati i jamčiti ostvarivanje općih ciljeva obrazovanja utvrđenih Okvirnim zakonom o osnovnom i srednjem obrazovanju u Bosni i Hercegovini, kao i ciljeva utvrđenih Okvirnim zakonom o srednjem strukovnom obrazovanju i obuci u Bosni i Hercegovini.

**Članak 29.**

**Nastavni planovi i programi za srednje škole**

1. Nastavnim planom i programom za svaku vrstu srednje škole utvrđuje se, u ovisnosti o vrsti obrazovanja, odnos općeobrazovnog, stručno-teorijskog i praktičnog dijela programa.
2. Nastavnim planom i programom za srednje strukovno obrazovanje posebno se utvrđuju svrha, ciljevi i zadaci programa, nastavni predmeti i sadržaji, trajanje i osnovni oblici izvođenja programa, godišnji i tjedni broj sati nastave, praktične obuke, broj sati za svaki predmet, profil i stručna sprema nastavnika, didaktički i drugi uvjeti za izvođenje nastavnog plana i programa.
3. Nastavnim planom i programom utvrđuje se i fond nastavnih sati i odgovarajući programski sadržaj dodatnog obrazovanja za darovite učenike.

**Članak 30.**

**Sadržaji nastavnih planova i programa**

1. Sastavni dio nastavnog plana i programa srednjeg odgoja i obrazovanja za svaku vrstu škole, grupu nastavnih predmeta, odnosno predmet, čine i specifični sadržaji, čiji opseg ne može biti veći od 25% u odnosu na utvrđeni nastavni plan i program.
2. Sadržaje iz prethodnog stavka utvrđuje osnivač srednje škole, uz prethodnu suglasnost nadležne općinske službe i nadležnog pedagoškog zavoda.
3. Izuzetno, u privatnim školama sadržaji specifičnih predmeta iz stavka (1) ovog članka mogu biti i veći od 25% u odnosu na utvrđeni nastavni plan i program, a ne veći od 35%.

**Članak 31.**

**Odobravanje i donošenje nastavnih planova i programa za srednje strukovno obrazovanje i obuku**

1. Nastavni plan i program za srednje strukovno obrazovanje i obuku sastoji se od zajedničke jezgre sastavljene u skladu s Okvirnim zakonom i Okvirnim zakonom o srednjem strukovnom obrazovanju i obuci, planova i programa za stručne predmete i dijela nastavnog plana i programa koji se osmišljavaju u školama.
2. Prilikom osmišljanja nastavnog plana i programa uzimaju se u obzir potrebe lokalnog tržišta rada.
3. Dio nastavnog plana i programa za srednje strukovno obrazovanje i obuku koji se izrađuje u školama ne može obuhvatiti više od 30% sveukupnog nastavnog plana i programa.
4. Dio nastavnog plana i programa za svaki stručni predmet, na prijedlog stručnog aktiva, utvrđuje nastavničko vijeće škole, na prijedlog ravnatelja škole, a odobrava Općinski načelnik.
5. Nastavni plan i program iz stavka (1) ovog članka razvija se koliko god je to moguće primjenom modularne metodologije.
6. Nastavni plan i program za srednje strukovno obrazovanje i obuku, na prijedlog Pedagoškog zavoda, donosi nadležna općinska služba.

**Članak 32.**

**Zajednička jezgra nastavnih planova i programa**

1. U svim javnim i privatnim školama u općini uspostavit će se i primjenjivati zajednička jezgra nastavnih planova i programa.
2. Zajednička jezgra nastavnih planova i programa sastoji se od nastavnih planova i programa sa što je moguće širom zajedničkom jezgrom za sve predmete srednjeg obrazovanja baziranim na ishodima učenja.

**Članak 33.**

**Realiziranje obrazovnih sadržaja prema zahtjevima tržišta rada**

1. U skladu sa zahtjevima tržišta rada, Općinski načelnik može utvrditi, za obavljanje manje složenih i jednostavnih poslova, obrazovanje i obuku kraće od tri godine, kao i vrstu stečene kvalifikacije prema postojećem srodnom zanimanju.
2. U skladu s Okvirnim zakonom i Okvirnim zakonom o srednjem obrazovanju škole uživaju autonomiju, što posebno podrazumijeva slobodu škole da izrađuje i realizira obrazovne sadržaje prema zahtjevima lokalnog tržišta rada.

**Članak 34.**

**Donošenje i utvrđivanje nastavnog plana i programa**

1. Prijedlog nastavnog plana i programa utvrđuje nadležna općinska služba u suradnji s Agencijom.
2. Nastavni plan i program donosi Općinski načelnik.

**Članak 35.**

**Školska godina**

1. Školska godina traje od 1. rujna tekuće do 31. kolovoza naredne kalendarske godine.
2. Nastava se ostvaruje po polugodištima i traje 37 radnih tjedana, s tim da nastavnici programske sadržaje planiraju i realiziraju u okviru 35 nastavnih tjedana.
3. Za škole koje rade po modularnom nastavnom planu i programu nastavnici programske sadržaje realiziraju u okviru 34 nastavna tjedna, a preostali tjedan realiziraju kao projekt tjedan.
4. Nastava u završnom razredu srednje škole traje 32 radna tjedna, s tim da se programski sadržaji realiziraju u okviru 30 nastavnih tjedana.
5. Razlika u broju radnih i nastavnih tjedana koristi se za realizaciju posebnih programskih sadržaja, obilježavanje praznika i blagdana, kulturnu i sportsku djelatnost škole, planiranih godišnjim programom rada i kalendarom u razrednoj nastavi.

**Članak 36.**

**Nastava i izvannastavne aktivnosti**

1. Nastava u prvom polugodištu počinje u pravilu prvog radnog dana u rujnu.
2. Srednja škola organizira nastavni proces, u pravilu, u petodnevnom radnom tjednu.
3. Ukoliko se izvannastavne aktivnosti, zbog ograničenja prostornih kapaciteta škole, ne mogu realizirati u petodnevnom radnom tjednu, one se mogu realizirati jedne subote u mjesecu.
4. Ukupno opterećenje učenika redovitom nastavom ne može iznositi više od 35 nastavnih sati tjedno, odnosno 7 nastavnih sati dnevno.

**Članak 37.**

**Nastavni sat**

1. Nastavni sat općeobrazovne, stručno-teorijske i praktične nastave u srednjoj školi traje 45 minuta,a u srednjoj školi za učenike s teškoćama u razvoju 40 minuta.
2. Trajanje nastavnog sata, način i uvjeti za izvođenje praktične nastave koja se izvodi izvan škole (u gospodarskim društvima, ustanovama ili kod obrtnika), bit će regulirani posebnim pravilnikom koji donosi Općinski načelnik.

**Članak 38.**

**Odmor za učenike u tijeku školske godine**

1. Zimski odmor za učenike srednje škole traje tri tjedna, proljetni odmor jedan tjedan, a ljetni odmor traje od završetka nastavne godine do početka nove školske godine.
2. Zimski odmor koristi se nakon završetka prvog polugodišta, a proljetni odmor za učenike srednje škole u pravilu posljednjih pet radnih dana u mjesecu ožujku.
3. Za vrijeme trajanja proljetnog raspusta škola može organizirati određene izvannastavne sadržaje na prethodno usuglašene prijedloge s vijećem roditelja i vijećem učenika ukoliko se planiraju godišnjim programom rada škole.
4. Završetak prvog polugodišta i trajanje zimskog odmora za učenike srednjih škola na području Općine je u pravilu istovremen i regulira se kalendarom koji donosi Općinski načelnik za svaku školsku godinu, na prijedlog nadležne općinske službe.
5. Općinski načelnik može odobriti, ovisno o klimatskim ili drugim uvjetima, produžetak zimskog odmora, a najduže jedan radni tjedan, s tim da u tijeku školske godine bude ostvaren godišnji fond nastavnih sati predviđen nastavnim planom i budu realizirani programski sadržaji.
6. Srednja škola će prilikom utvrđivanja rasporeda sati, a ne remeteći realizaciju nastavnog plana i programa i u skladu s mogućnostima, uskladiti obavljanje neodloživih vjerskih obveza učenika i nastavnika.
7. Srednja škola može, radi obilježavanja blagdana, odrediti da se dio zimskog odmora za učenike koristi u tijeku prvog ili drugog polugodišta, uz prethodnu suglasnost Općinskog načelnika.

**Članak 39.**

**Prekid odgojno-obrazovnog rada**

1. Odgojno-obrazovni rad ne smije se prekidati u tijeku polugodišta, odnosno školske godine, izuzev zbog elementarnih nepogoda, epidemija i drugih naročito opravdanih razloga, a po odluci Općinskog načelnika.

Ravnatelji srednjih škola mogu donijeti odluku o prekidu nastave u hitnim slučajevima uslijed koji su ugroženi životi učenika i djelatnika škole i o tome obavještavaju nadležnu općinsku Službu.

1. U slučaju prekida nastavnog procesa zbog obustave rada, godišnji fond nastavnih sati predviđen nastavnim planom i programom mora biti nadoknađen prije završetka školske godine.
2. Nastavni proces ne smije se prekidati zbog obustave rada iz prethodnog stavka u završnom razredu srednje škole ukoliko će ugroziti završetak planiranog nastavnog procesa.

**Članak 40.**

**Organizacija odgojno-obrazovnog rada s učenicima s posebnim obrazovnim potrebama**

U ovisnosti o uvjetima, mogućnostima i potrebama, u srednjoj školi može se organizirati izvođenje odgojno-obrazovnog rada srednjeg obrazovanja za učenike s posebnim potrebama u skladu s njihovim individualnim mogućnostima, odnosno interesima, po odgovarajućim nastavnim planovima i programima.

**Članak 41.**

**Organizacija odgojno-obrazovnog rada izvan sjedišta srednje škole**

1. Srednja škola može organizirati odgojno-obrazovni rad po odgovarajućem programu srednje škole i izvan svog sjedišta ukoliko u tom mjestu nema srednje škole tog tipa.
2. Odgojno-obrazovni rad iz stavka (1) ovog članka može se organizirati kada ima dovoljan broj učenika za najmanje optimalan broj učenika za jedan razredni odjel.
3. Odgojno-obrazovni rad iz stavka (1) ovog članka može početi s radom kada Općinski načelnik utvrdi da su ispunjeni uvjeti za rad, u skladu s ovom Odlukom.

**Članak 42.**

**Ostvarenje godišnjeg fonda nastavnih sati**

1. Srednja škola dužna je ostvariti godišnji fond nastavnih sati predviđen planom i programom.
2. Ako se utvrdi da srednja škola nije ostvarila godišnji fond nastavnih sati predviđenih planom i programom u okviru predviđenog broja nastavnih tjedana, produžit će nastavu dok se ne ostvari godišnji fond nastavnih sati.
3. Srednja škola koja ne ostvari predviđen godišnji fond nastavnih sati ne može izdati svjedodžbu o završenom razredu, odnosno obrazovanju.

**Članak 43.**

**Godišnji program rada škole**

1. Odgojno-obrazovni rad provodi se na osnovi nastavnog plana i programa i godišnjeg programa rada srednje škole (u daljnjem tekstu: godišnji program rada).
2. Godišnji program rada škole utvrđuje se na osnovi jedinstvene metodologije koju donosi Općinski načelnik na prijedlog nadležne općinske službe.
3. Prijedlog godišnjeg programa rada škole utvrđuje nastavničko vijeće na prijedlog ravnatelja, a donosi školski odbor, najkasnije do 30. rujna za tekuću školsku godinu, uz prethodnu suglasnost nadležne općinske službe.
4. Škola je dužna dostaviti prijedlog godišnjeg programa rada škole na pregled i davanje suglasnosti nadležnoj općinskoj službi, najkasnije do 15. listopada tekuće školske godine.
5. Službenu verziju godišnjeg programa rada škola dostavlja nadležnoj općinskoj službi najkasnije do 15. listopada tekuće školske godine**.**
6. Izmjene i dopune u godišnjem programu rada škole dostavljaju se nadležnoj općinskoj službi.
7. Izvješće o uspjehu učenika u učenju i vladanju za proteklu školsku godinu škola je dužna dostaviti nadležnoj općinskoj službi najkasnije do 30. rujna tekuće školske godine.

**Članak 44.**

**Organizacija izvannastavnih aktivnosti**

1. U srednjoj školi organiziraju se izvannastavne aktivnosti učenika uključivanjem u razne oblike rada koji se zasnivaju na dobrovoljnom izjašnjavanju učenika, zatim ostvarivanju suradnje s nevladinim organizacijama i slično.
2. Zadaci i programski sadržaji izvannastavnih aktivnosti utvrđuju se godišnjim programom rada, u skladu s pedagoškim standardima.
3. Izvannastavne aktivnosti učenika ostvaruju se putem društva, sekcija, klubova, družina, grupa, učeničkih zadruga i drugih oblika.
4. Učeničku zadrugu može organizirati najmanje 30 učenika srednje škole.
5. Sredstva učeničke zadruge i sredstva ostvarena praktičnim radom učenika u školskim radionicama ne ulaze u ukupan prihod srednje škole i na njih se ne plaćaju porezi i doprinosi utvrđeni posebnim zakonom.
6. Djelokrug rada vijeća učenika regulirat će poslovnik o radu vijeća učenika.

**Članak 45.**

**Izleti, stručni posjeti, ekskurzije, logorovanja i drugi oblici odgojno-obrazovnog rada**

1. Izleti, stručni posjeti, ekskurzije, logorovanja i drugi oblici odgojno-obrazovnog rada predviđeni godišnjim programom rada škole, organiziraju se i izvode u okviru radnih dana.
2. Organizacija i izvođenje izvanškolskih aktivnosti iz stavka (1) ovog članka, bliže se utvrđuje pravilima škole.

**Članak 46.**

**Osnivanje eksperimentalne škole**

1. Radi uvođenja novih oblika i sadržaja rada, Općinski načelnik može jednu ili više srednjih škola proglasiti eksperimentalnim ili osnovati eksperimentalnu srednju školu.
2. Za eksperimentalnu srednju školu može se donijeti odluka o odstupanju od odredaba ove Odluke u primjeni nastavne norme, dnevnog i tjednog opterećenja učenika nastavnim satima, načinu ocjenjivanja znanja, organiziranja razrednih odjela i primjene nastavnog plana i programa.
3. Osnivanje i rad eksperimentalne srednje škole i proglašavanje postojećih škola eksperimentalnim uređuje se bližim propisom koji donosi Općinski načelnik.

**Članak 47.**

**Pedagoško-metodička praksa u srednjoj školi**

1. Na prijedlog ustanove u kojoj se obrazuju nastavnici, Općinski načelnik u sjedištu te ustanove određuje srednje škole za izvođenje pedagoško-metodičke prakse studenata.
2. Za obavljanje pedagoško-metodičke prakse mogu se odrediti i druge škole na području Općine ako se za to ukaže potreba.
3. Uvjeti za obavljanje pedagoško-metodičke prakse iz stavaka (1) i (2) ovog članka utvrđuju se posebnim propisom koji donosi Općinski načelnik.

**Članak 48.**

**Udžbenici i nastavna sredstva u srednjoj školi**

1. U nastavnom procesu srednje škole koriste se školski udžbenici i nastavna sredstva koja odobrava Općinski načelnik na prijedlog nadležne općinske službe.

U postupku donošenja prijedloga školskih udžbenika i nastavnih sredstava koji će se koristiti u tekućoj školskoj godini, nadležna općinska služba usko će surađivati s nadležnim pedagoškim zavodima.

1. Privatne srednje škole dužne su pribaviti suglasnost Općinskog načelnika za primjenu udžbenika, radnih udžbenika i nastavnih sredstava, najkasnije do 15. kolovoza tekuće školske godine, kako bi se oni uvrstili u popis odobrenih udžbenika, radnih udžbenika i nastavnih sredstava koji će se primjenjivati na području općine Žepče.
2. Nadležna općinska služba dostavlja srednjim školama odluku i popis odobrenih udžbenika, radnih udžbenika i nastavnih sredstava najkasnije do početka školske godine.
3. Školski udžbenik je osnovno nastavno sredstvo koje obuhvaća sadržaje iz nastavnog plana i programa za srednje škole i koji je urađen na osnovi koncepcije udžbenika.
4. Pod školskim udžbenikom kao nastavnim sredstvom podrazumijeva se i zbirka zadataka, priručnik, radna bilježnica i druga stručna literatura koja zamjenjuje udžbenik ili je njegov sastavni dio, izrađena u skladu s koncepcijom udžbenika.
5. Za primjenu nastavnog plana i programa koriste se odgovarajući udžbenici napisani na jezicima koji su u službenoj upotrebi na području Bosne i Hercegovine.

**Članak 49.**

**Inkluzivno obrazovanje**

1. Učenici s posebnim obrazovnim potrebama, pod određenim uvjetima, mogu se uključiti u redovito srednjoškolsko obrazovanje, po principu inkluzivnog obrazovanja.
2. Inkluzivno obrazovanje u srednjim školama odvija se u skladu s pravilnikom o inkluzivnom obrazovanju učenika s posebnim obrazovnim potrebama, kojim će se definirati postupak identifikacije, socijalizacije, vođenje evidencije i dokumentacije, planiranje i način rada, profil, obuka i profesionalni razvoj stručnog kadra za rad s učenicima s posebnim potrebama, koji donosi Općinski načelnik.
3. U srednjoj školi mogu se formirati razredni odjeli učenika za odgovarajuća zanimanja I., II. I III. stupnja stručne spreme, a koji su osnovnu školu završili prema individualnim obrazovnim programima na osnovi nalaza i mišljenja stručnjaka iz odgovarajućih ustanova zdravstvenog ili socijalnog tipa.

**Članak 50.**

**Pravila škole i pravilnik o kućnom redu s etičkim kodeksom**

1. Srednja škola ima pravila i druge akte koje usvaja školski odbor srednje škole na prijedlog ravnatelja.
2. Pravila škole sadrže, naročito: naziv i sjedište škole, podatke o osnivaču, obveze škole prema osnivaču, djelatnost škole, tijelo upravljanja (broj članova, način izbora, nadležnost), tijelo rukovođenja (izbor, prava i obveze), odredbe koje se odnose na obveze i radnu disciplinu zaposlenika i povredu radne odgovornosti, podatke o načinu stjecanja i raspoređivanja sredstava za rad, popis obveznih akata škole.
3. Pravilima srednje škole uređuju se pitanja koja se odnose i na:
4. način ostvarivanja javnosti rada

škole;

1. utvrđivanje vrste, oblika i

organizacije odgojno-obrazovnog rada;

1. način školovanja učenika s posebnim

obrazovnim potrebama;

1. utvrđivanje oblika i načina obrazovanja

ostalih;

1. uvjete natječaja za prijam nastavnika,

stručnih suradnika i suradnika, kao i ostalih radnika škole;

1. način donošenja pravilnika o

kućnom redu s etičkim kodeksom;

1. način ostvarenja suradnje s roditeljima

učenika;

1. način organiziranja i izvođenja

praktične nastave s proizvodnim radom, rada u školskim radionicama za praktičnu nastavu, stjecanje i raspoređivanje sredstava;

1. rad zajednice učenika škole;
2. postupak i utvrđivanje

specifičnih sadržaja u okviru nastavnih planova i programa;

1. organizaciju ferijalne prakse;
2. organizaciju rada učeničkih

zadruga u školi, te stjecanje i raspoređivanje sredstava;

1. postupak stručnog usavršavanja

nastavnika;

1. praćenje i vrednovanje rada

nastavnika i postupak izbora u zvanja;

1. izrečene odgojno-disciplinske mjere,

odnosno utvrđivanje žalbenog postupka roditelja učenika prilikom izrečenih odgojno-disciplinskih mjera;

1. uređenje drugih pitanja i drugih akata u

skladu s ovom Odlukom.

1. Pravilnik o kućnom redu s etičkim kodeksom, na prijedlog ravnatelja, uz prethodne konzultacije s nastavničkim vijećem i vijećem roditelja, usvaja školski odbor.

**TIPOVI SREDNJIH ŠKOLA**

**Gimnazija**

**Članak 51.**

**Obrazovanje učenika u gimnaziji**

1. Gimnazija je škola općeg četverogodišnjeg obrazovanja čiji je cilj priprema učenika za nastavak obrazovanja na visokoškolskim ustanovama.

1. U gimnaziji se realizira obrazovanje redovitih učenika po općeobrazovnom programu s izbornim područjima i polaznika obrazovanja odraslih.

**Članak 52.**

**Upis učenika u gimnaziju**

1. Za upis u gimnaziju mogu se prijaviti učenici koji su s uspjehom završili redovito osnovno obrazovanje prema nastavnom planu i okvirnom programu za osnovnu školu.
2. Upis se vrši na osnovi uspjeha učenika u završnim razredima osnovne škole.
3. Bliži propis o kriterijima, sadržaju i načinu upisa učenika u gimnaziju donosi Općinski načelnik.

**Članak 53.**

**Polaganje mature u gimnaziji**

1. Na završetku obrazovanja u gimnaziji se polaže matura po programima utvrđenim za ovaj tip škole.
2. Od polaganja mature oslobađaju se učenici koji su sve razrede gimnazije završili s odličnim uspjehom i imaju uzorno vladanje.
3. Bliži propis o sadržaju i načinu polaganja mature u gimnaziji donosi Općinski načelnik.

**Glazbena škola**

**Članak 54.**

**Obrazovanje učenika u glazbenoj školi**

1. U glazbenoj školi obrazuju se redoviti učenici po općeobrazovnom i programu iz oblasti glazbene umjetnosti u trajanju od četiri godine, za odgovarajuće djelatnosti i za nastavak obrazovanja na odgovarajućim visokoškolskim institucijama.
2. Nastavnim planom i programom glazbene škole utvrđuje se odnos općeobrazovnog dijela i dijela programa za obrazovanje iz određene oblasti glazbe.

**Članak 55.**

**Upis učenika u srednju glazbenu školu**

1. U glazbenu školu mogu se upisati učenici koji su s uspjehom završili osnovno obrazovanje prema nastavnom planu i programu i okvirnom programu za osnovnu školu.
2. U glazbenu školu mogu se redovito upisati učenici i prije završetka osnovnog obrazovanja ukoliko u tijeku osnovnog obrazovanja pokažu izuzetan talent i darovitost za glazbeno obrazovanje, odnosno osvoje specijalne ili prve nagrade na federalnom, državnom ili međunarodnom natjecanju.
3. Upis se vrši na osnovi uspjeha u četiri završna razreda osnovne škole iz predmeta značajnih za određenu oblast glazbe.
4. Za upis u glazbenu školu obvezan je prijamni ispit.
5. Program i način polaganja prijamnog ispita uređuje se nastavnim planom i programom.
6. Organizacija provjere znanja i sposobnost učenika na prijamnom ispitu uređuje se općim aktom škole.
7. Prijamni ispit je eliminatoran.
8. Bliži propis o kriterijima, sadržaju i načinu upisa u srednju glazbenu školu donosi Općinski načelnik.

**Članak 56.**

**Polaganje mature u srednjoj glazbenoj školi**

1. Na završetku obrazovanja u glazbenoj školi polaže se matura.
2. Od polaganja mature oslobađaju se učenici koji su sve razrede u glazbenoj školi završili s odličnim uspjehom i imali uzorno vladanje.
3. Program i način polaganja mature uređuje se nastavnim planom i programom za svaku oblast glazbe.
4. Organizacija provjere znanja i sposobnosti učenika na polaganju mature u glazbenoj školi uređuje se aktom škole.
5. Bliži propis o sadržaju i načinu polaganja mature u srednjoj glazbenoj školi donosi Općinski načelnik.

**Tehnička i srodna škola**

**Članak 57.**

**Obrazovanje učenika u tehničkoj i srodnoj školi**

1. U tehničkoj i srodnoj školi obrazuju se redoviti učenici u trajanju od četiri godine po općeobrazovnom i stručnom programu srednjeg obrazovanja.
2. Nastavnim planom i programom tehničke i srodne škole za svaki tip škole utvrđuje se odnos općeobrazovnog i stručno-teorijskog sadržaja i praktičnog dijela nastave.
3. U tehničkoj i srodnoj školi stječu se odgovarajuća stručna zvanja/zanimanja.

**Članak 58.**

**Upis učenika u tehničku i srodnu školu**

1. U tehničku i srodnu školu mogu se upisati učenici koji su s uspjehom završili osnovno obrazovanje prema nastavnom planu i okvirnom programu za osnovnu školu i polaznici obrazovanja odraslih.
2. Upis se vrši na osnovi općeg uspjeha u završnim razredima osnovne škole i uspjeha iz predmeta značajnih za dani tip škole.
3. Bliži propis o kriteriju, sadržaju i načinu upisa u tehničku i srodnu školu donosi Općinski načelnik.

**Članak 59.**

**Izvođenje praktične nastave**

1. Praktična nastava u tehničkoj i srodnoj školi izvodi se u skladu s nastavnim planovima i programima u školskim radionicama, laboratorijima i kabinetima, te drugim objektima za nastavu opremljenim u skladu s odgovarajućim normativima.
2. Praktična nastava izvodi se pod stručnim nadzorom srednje škole u gospodarskim društvima, ustanovama ili kod obrtnika ako imaju odgovarajuću suvremenu opremu, tehničko-tehnološka sredstva i druge odgovarajuće uvjete u skladu s nastavnim planom i programom.
3. Uvjeti, oblici, metode i postupci izvođenja praktične nastave te vršenje stručnog nadzora regulira se ugovorom srednje škole s gospodarskim društvima, ustanovama ili kod obrtnika.

**Članak 60.**

**Ferijalna praksa u tehničkoj i srodnoj školi**

1. Nastavnim planom i programom tehničke i srodne škole može se utvrditi obveza, program, vrijeme i trajanje obavljanja ferijalne prakse učenika, kao dopuna praktičnoj nastavi.
2. Uvjete, oblike, metode, postupke i fond sati izvođenja ferijalne prakse propisuje se posebnim pravilnikom, a na osnovi kojega škole zaključuju ugovore s gospodarskim društvima, ustanovama i obrtnicima i drugi zainteresiranim subjektima.

**Članak 61.**

**Eksperimentalna nastava u tehničkoj i srodnoj školi**

1. U tehničkoj i srodnoj školi može se organizirati izvođenje eksperimentalne nastave po posebnom nastavnom planu i programu.
2. Uvođenje eksperimentalnog nastavnog plana i programa odobrava Općinski načelnik na osnovi zahtjeva škole.

**Članak 62.**

**Polaganje mature u tehničkoj i srodnoj školi**

1. Na završetku obrazovanja u tehničkoj i srodnoj školi polaže se matura.
2. Od polaganja mature oslobađaju se učenici koji su sve razrede u tehničkoj i srodnoj školi završili s odličnim uspjehom i imaju uzorno vladanje.
3. Nastavnim planom i programom škole utvrđuje se program polaganja mature.
4. Bliži propis o kriterijima, sadržaju i načinu polaganja mature u tehničkoj i srodnoj školi donosi Općinski načelnik.

**Članak 63.**

**Osposobljenost učenika**

Učenik koji završi tehničku i srodnu

školu osposobljen je za nastavak

obrazovanja na visokoškolskoj ustanovi.

**Strukovna škola**

**Članak 64.**

**Obrazovanje učenika u strukovnoj školi**

1. U strukovnoj školi obrazuju se učenici koji su s uspjehom završili osnovnu školu i polaznici obrazovanja odraslih za odgovarajuća zanimanja u trogodišnjem ili četverogodišnjem trajanju.
2. Nastavnim planom i programom utvrđuje se zanimanje i trajanje obrazovanja, te odnos općeobrazovnih i stručno-teorijskih sadržaja i praktične nastave.

**Članak 65.**

**Upis učenika u strukovnu školu**

1. U strukovnu školu mogu se upisati učenici na osnovi:
2. općeg uspjeha u završnim razredima osnovne škole i uspjeha iz pojedinih nastavnih predmeta relevantnih za dani tip škole;
3. pedagoškog kartona učenika koji su radili po individualnim obrazovnim programima u osnovnoj školi.
4. Bliži propis o kriteriju, sadržaju i načinu upisa u strukovnu školu donosi Općinski načelnik.

**Članak 66.**

**Polaganje završnog ispita**

1. Na završetku obrazovanja u strukovnoj školi polaže se završni ispit.
2. Od polaganja završnog ispita oslobađaju se učenici koji su sve razrede u strukovnoj školi završili odličnim uspjehom i imaju uzorno vladanje.
3. Nastavnim planom i programom za svaku školu utvrđuje se način polaganja završnog ispita.
4. Bliži propis o kriterijima, sadržaju i načinu polaganja završnog ispita u strukovnoj školi donosi Općinski načelnik.

**Članak 67.**

**Izvođenje praktične nastave**

1. Praktična nastava u strukovnoj školi izvodi se u skladu s nastavnim planovima i programima u školskim radionicama, laboratorijima i kabinetima, te drugim objektima za nastavu opremljenim u skladu s odgovarajućim normativima.
2. Praktična nastava izvodi se pod stručnim nadzorom srednje škole u gospodarskom društvu, ustanovi ili kod obrtnika ako imaju odgovarajuću suvremenu opremu, tehničko-tehnološka sredstva i druge odgovarajuće uvjete u skladu s nastavnim planom i programom.
3. Uvjeti, oblici, metode i postupci izvođenja praktične nastave, te vršenje stručnog nadzora regulira se ugovorom srednje škole s gospodarskim društvom, ustanovom ili obrtnikom.

**Članak 68.**

**Ferijalna praksa u strukovnoj školi**

1. Nastavnim planom i programom strukovne škole može se utvrditi obveza, program, vrijeme i trajanje obavljanja ferijalne prakse učenika, kao dopuna praktične nastave.
2. Uvjete, oblike, metode, postupke i fond sati izvođenja ferijalne prakse propisuju se posebnim pravilnikom, na osnovi kojega srednje škole zaključuju ugovor s gospodarskim društvima, ustanovama i obrtnicima i drugim zainteresiranim subjektima.

**Članak 69.**

**Eksperimentalna nastava u strukovnoj školi**

1. U strukovnoj školi može se organizirati izvođenje eksperimentalne nastave po

posebnom nastavnom planu i programu.

1. Uvođenje eksperimentalnog nastavnog plana i programa odobrava Općinski načelnikna osnovi zahtjeva škole.

**UČENICI**

**Članak 70.**

**Status učenika**

1. Status učenika srednje škole stječe se upisom.
2. Status redovitog učenika može se steći samo na jednoj srednjoj školi.
3. Upis učenika u srednju školu vrši se na osnovi natječaja koji se objavljuje putem sredstava informiranja najmanje dva mjeseca prije početka školske godine.
4. Pravo konkuriranja imaju svi učenici koji podnesu dokaz o zdravstvenom stanju u skladu s ovom Odlukom i koji na dan upisa nisu stariji od 18 godina.
5. Ukoliko je učenik s teškoćama u razvoju, pored dokaza o zdravstvenom stanju dostavlja:
6. pedagoški dosje iz osnovne škole
7. nalaz i mišljenje stručnjaka iz

odgovarajuće ustanove zdravstvenog ili socijalnog tipa kojim se određuje način edukacije.

1. Bliži uvjeti i kriteriji za upis učenika u srednju školu na području Općine utvrđuju se pravilnikom o upisu učenika

u srednju školu koji donosi Općinski

načelnik.

1. Upis učenika u I. razred srednjih škola u državnoj svojini na području Općine vrši se na osnovi objedinjenog natječaja objavljenog u javnim oglasima.
2. Način upisa u srednju školu utvrđuje se aktom srednje škole u skladu s uvjetima i kriterijima propisanim ovom Odlukom.

**Članak 71.**

**Povjerenstvo za upis učenika u srednju školu**

1. Upis učenika u srednju školu obavlja školsko povjerenstvo koje sačinjavaju pedagog (stručni suradnici) i dva nastavnika škole.
2. Povjerenstvo iz prethodnog stavka imenuje ravnatelj škole.

**Članak 72.**

**Izvješće o upisu učenika**

1. Srednja škola dužna je obaviti upis učenika i nadležnoj općinskoj službi podnijeti izvješće do 30. kolovoza tekuće godine.
2. Srednja škola, registrirana za obrazovanje odraslih, podnosi nadležnoj općinskoj službi izvješće o upisu odraslih, najkasnije deset dana nakon početka nastave.

**Članak 73.**

**Upis učenika koji nastavljaju obrazovanje**

1. Učenici koji su se obrazovali u drugoj općini, županiji ili entitetu upisuju se i nastavljaju obrazovanje pod istim uvjetima kao i učenici u općini Žepče.
2. Kod upisa učenika iz stavka (1) ovog članka u II., III., IV. razred, nastavničko vijeće srednje škole utvrđuje obvezu polaganja dopunskog ispita za pojedine predmete koje učenici nisu izučavali.
3. U spornim slučajevima o načinu upisa i nastavljanja obrazovanja odlučuje nadležna Općinska služba.

**Članak 74.**

**Nostrifikacija i ekvivalentno prevođenje**

Državljani Bosne i Hercegovine koji su završili osnovno ili srednje obrazovanje, odnosno dijelove srednjeg obrazovanja u inozemstvu, mogu se uvjetno upisati u osnovnu, odgovarajuću srednju školu ili visokoobrazovnu instituciju dok se ne izvrši nostrifikacija, odnosno ekvivalencija njihovih svjedočanstva, a najkasnije do završetka prvog polugodišta tekuće godine, odnosno roka predviđenog za upis u visokoobrazovnu instituciju.

**Članak 75.**

**Upis stranih državljana u srednju školu**

1. Strani državljani i osobe bez državljanstva upisuju se u srednju školu pod istim uvjetima kao i državljani Bosne i Hercegovine ako ugovorima ili međunarodnim konvencijama nije drugačije određeno.
2. Strani državljani i osobe bez državljanstva plaćaju troškove obrazovanja ako međunarodnim ugovorima, sporazumima ili drugim aktima nije drugačije utvrđeno.
3. Troškovi obrazovanja iz prethodnog stavka se uređuju posebnom Odlukom.

**Članak 76.**

**Učenička knjižica**

1. Srednja škola upisanim učenicima na početku obrazovanja izdaje učeničku knjižicu.
2. Učenička knjižica javna je isprava kojom se dokazuje status učenika srednje škole.
3. Sadržaj i oblik učeničke knjižice propisuje Općinski načelnik u skladu s ovom Odlukom.

**Članak 77.**

**Obrazovanje učenika u slučaju težih oboljenja**

1. Učeniku srednje škole koji ima teže oboljenje te iz tog razloga ne može pohađati nastavu u školi gdje je registriran, obrazovanje će biti pruženo u bolnici ili kući na zahtjev roditelja.
2. Škola je dužna učenicima iz stavka (1) ovog članka napraviti plan realizacije nastavnog plana i programa za dani tip škole.
3. Ukoliko škola nije u mogućnosti zadovoljiti potrebe učenika iz stavka (1) ovog članka, konačnu odluku donosi nadležna općinska služba.
4. Organiziranje i izvođenje nastave za učenike koji ne pohađaju nastavu u školi zbog težeg oboljenja utvrđuju se posebnim pravilnikom.

**Članak 78.**

**Istovremeno pohađanje drugog programa srednje škole**

1. Učenik srednje škole može se istovremeno upisati i polagati predmete drugog programa srednje škole u istovrsnoj ili drugoj srednjoj školi i kao polaznik obrazovanja odraslih steći drugo obrazovanje, izuzev u gimnaziji i srednjoj vjerskoj školi.
2. Izuzetno, glazbenu školu mogu pohađati učenici koji redovito pohađaju i drugu srednju školu.
3. Pravilima srednje škole utvrđuju se bliži uvjeti stjecanja obrazovanja u smislu stavka (1) ovog članka.

**Članak 79.**

**Prestanak statusa učenika**

1. Status učenika srednje škole prestaje:
2. završavanjem obrazovanja u srednjoj školi,
3. ispisivanjem iz srednje škole
4. gubljenjem prava na daljnje redovito obrazovanje u toj školi,
5. isključenjem iz srednje škole,
6. napuštanjem srednje škole.
7. Postupak i uvjeti za utvrđivanje napuštanja srednje škole utvrđuju se pravilima srednje škole.

**Članak 80.**

**Ponavljanje razreda**

1. Redoviti učenik koji s uspjehom ne završi razred ima pravo ponoviti razred.
2. U tijeku obrazovanja učenik može samo jedanput ponoviti razred.

**Članak 81.**

**Ispisivanje učenika iz srednje škole**

1. Učenik se može ispisati iz srednje škole:
2. kada iz objektivnih razloga mora prekinuti obrazovanje,
3. kada prelazi u drugu srednju školu.
4. Učenik se može ispisati i u drugim slučajevima, ali najkasnije dva mjeseca prije završetka nastave u drugom polugodištu, odnosno dva mjeseca prije završetka obrazovanja.
5. Srednja škola može učenicima koji su proglašeni vrhunskim sportašima ili nagrađenim učenicima s međunarodnih natjecanja odobriti odsustvo s nastave radi pripremanja i sudjelovanja na natjecanjima u skladu s pravilima škole.

**Članak 82.**

**Promjena započetog školovanja**

1. Srednja škola dužna je da u tijeku obrazovanja sustavno prati razvoj učenika, njihove sklonosti i sposobnosti, vrednuje rezultate njihovog rada.
2. Redovitom učeniku može se odobriti promjena započetog školovanja na način koji se regulira posebnim pravilnikom.

**Članak 83.**

**Ocjenjivanje učenika**

1. Ocjenjivanje učenika u srednjoj školi je javno, kontinuirano i brojčano.
2. Brojčane ocjene iz predmeta ili oblasti/ modula su: odličan (5), vrlo dobar (4), dobar (3), dovoljan (2), nedovoljan (1).
3. Ocjena nedovoljan (1) nije prolazna.
4. Napredovanje, vrednovanje i ocjenjivanje učenika bliže se uređuju posebnim propisima u skladu s ustanovljenim standardima uspjeha učenika i ocjenjivanja postignutih rezultata od strane Agencije za obrazovanje.
5. Napredovanje, vrednovanje i ocjenjivanje učenika koji se obrazuju po modularnom nastavnom planu i programu bliže se uređuju posebnim propisom u skladu s ustanovljenim standardima uspjeha učenika i ocjenjivanja postignutih rezultata od straneAgencije za obrazovanje.

**Članak 84.**

**Opći uspjeh i zaključivanje ocjena**

1. Zaključenu ocjenu iz pojedinih nastavnih predmeta utvrđuje razredno vijeće na prijedlog predmetnog nastavnika.
2. Opći uspjeh učenika utvrđuje se na osnovi zaključnih ocjena na kraju oba polugodišta, a za učenike upućene na popravni ispit poslije obavljenih ispita.
3. Nastavničko vijeće nakon svakog polugodišta analizira rad i rezultate rada razrednih odjela, razreda i škole, razrednih vijeća i nastavnika, te usvaja izvješće o uspjehu učenika.

**Članak 85.**

**Prigovor roditelja na zaključenu ocjenu**

1. Učenik i njegov roditelj imaju pravo prigovora na zaključenu ocjenu.
2. Prigovorom se može tražiti izuzeće predmetnog nastavnika u povjerenstvu.
3. Prigovor se podnosi nastavničkom vijeću u roku od tri dana od dana zaključivanja ocjene i obavještenja roditelja.
4. Nastavničko vijeće dužno je da u roku od tri dana od prijma prigovora donese odluku o prigovoru.
5. Ako nastavničko vijeće usvoji prigovor, obrazovat će povjerenstvo koje će provjeriti znanje učenika u roku od dva dana od usvajanja prigovora.
6. Ocjena povjerenstva je konačna.

**Članak 86.**

**Utvrđivanje općeg uspjeha učenika**

1. Opći uspjeh učenika utvrđuje se na osnovi prosjeka prolaznih ocjena iz svih nastavnih predmeta.
2. Učenik je završio razred s uspjehom:
3. odličan (5) ako je postigao prosječnu ocjenu najmanje 4,50;
4. vrlo dobar (4) ako je postigao prosječnu ocjenu najmanje 3,50;
5. dobar (3) ako je postigao prosječnu ocjenu najmanje 2,50;
6. dovoljan (2) ako je postigao prosječnu ocjenu najmanje 2,00.
7. Pored općeg uspjeha u svjedodžbama i drugim dokumentima o postignutom uspjehu upisuje se brojčana ocjena zaokružena s dvije decimale.
8. Učenik je završio razred, odnosno obrazovanje, kada je završio sve obveze utvrđene nastavnim planom i programom i nema zaključenih nedovoljnih ocjena.
9. Svake godine škola bira učenika generacije iz završnog razreda.
10. Način izbora učenika generacije regulirat će pravilnikom školski odbor na prijedlog ravnatelja škole uz suglasnost Općinskog načelnika.

**Članak 87.**

**Popravni ispit**

1. Učenik koji na kraju drugog polugodišta, odnosno obrazovanja, ima jednu ili dvije nedovoljne ocjene upućuje se na popravni ispit u kolovoškom ispitnom roku.
2. Učenik koji ne položi popravni ispit upućuje se da ponovi razred.
3. Učenik koji na kraju drugog polugodišta ima tri ili više nedovoljnih ocjena upućuje se da ponovi razred.
4. Učenik srednje škole može u tijeku obrazovanja ponoviti samo jedan razred.

**Članak 88.**

**Ocjenjivanje vladanja učenika**

1. U srednjoj školi ocjenjuje se i vladanje učenika.
2. Ocjene iz vladanja su: uzorno, vrlo dobro, dobro, zadovoljava i loše.
3. Ocjenu iz vladanja utvrđuje razredno vijeće na prijedlog razrednika.

**Članak 89.**

**Završavanje dva razreda u tijeku školske godine**

1. Učenik koji u tijeku obrazovanja pokaže izuzetne sposobnosti i ima odličan uspjeh, može brže napredovati, odnosno završiti dva razreda u tijeku jedne školske godine.
2. Pravilima srednje škole utvrđuje se način bržeg napredovanja, odnosno završetka dva razreda u tijeku jedne školske godine.

**Članak 90.**

**Svjedodžba i diploma**

1. O završenom razredu, odnosno obrazovanju, srednja škola izdaje svjedodžbu, a učeniku koji s uspjehom položi maturski, odnosno završni ispit srednje škole, izdaje se diploma o završenoj srednjoj školi, uz navođenje općeg uspjeha izračunatog na dvije decimale i srednje ocjene.
2. Učeniku koji je oslobođen polaganja mature, odnosno završnog ispita, izdaje se diploma s napomenom da je oslobođen.
3. Svjedodžba, odnosno diploma koju izdaje verificirana srednja škola ima važnost javne isprave.

**Članak 91.**

**Vrednovanje svjedodžbi i diploma**

Svjedodžba odnosno diploma stečena na području Bosne i Hercegovine u registriranim srednjim školama ima istu vrijednost kao i svjedodžba odnosno diploma stečena u odgovarajućim srednjim školama na teritoriji Općine.

**Članak 92.**

**Izdavanje duplikata javnih isprava**

Na zahtjev učenika, njegovog roditelja, srednja škola izdaje duplikat svjedodžbe, odnosno diplome, na osnovi podataka iz matične knjige.

**Članak 93.**

**Dokumentacija i evidencija u srednjoj školi**

1. Srednja škola vodi evidenciju i dokumentaciju o odgojno-obrazovnoj djelatnosti: matičnu knjigu, razredne knjige i registre i sl.
2. Podaci u matičnoj knjizi su trajne vrijednosti.
3. Sadržaj svjedodžbe, diplome i način vođenja evidencije i dokumentacije u svim tipovima srednjih škola bliže se uređuje propisom koji donosi Općinski načelnik.

**Članak 94.**

**Dopunski i razredni ispit**

1. Učenik može polagati dopunski i razredni ispit.
2. Dopunski ispit može se polagati iz određenih predmeta ili oblasti u slučajevima promjene i daljnjeg nastavka srednje škole, te nakon provedenog postupka nostrifikacije ukoliko je on potreban.
3. Nastavničko vijeće srednje škole utvrđuje opseg polaganja dopunskog ispita.
4. Razredni ispit polažu redoviti učenici koji su iz opravdanih razloga ostali neocijenjeni na kraju nastavne godine, odnosno obrazovanja.
5. Razredni ispiti organiziraju se u slučajevima kada je učenik opravdano izostao s nastave više od jedne trećine planiranih sati u drugom polugodištu.
6. U slučaju utvrđenih nepravilnosti nastavničko vijeće će poništiti ispit.
7. Organizacija, način, vrijeme i uvjeti polaganja ispita u srednjoj školi bliže se uređuju pravilima škole.

**Članak 95.**

**Posebna diploma za postignute rezultate**

1. Učeniku koji u tijeku srednjeg obrazovanja i odgoja postigne odličan uspjeh iz svih nastavnih predmeta i ima uzorno vladanje tijekom trogodišnjeg ili četverogodišnjeg obrazovanja izdaje se, pored svjedodžbe o završenim razredima i diplome o završenom obrazovanju, i posebna diploma u znak priznanja za postignute rezultate.
2. Učeniku generacije izdaje se, pored svjedodžbe o završenim razredima i diplome o završenom obrazovanju, i diploma za učenika generacije.
3. Učeniku koji postiže naročite rezultate u odgojno-obrazovnom procesu i drugim aktivnostima u srednjoj školi mogu se dodjeljivati pohvale i nagrade pod uvjetima i na način utvrđen pravilima srednje škole.
4. Izgled obrazaca iz stavaka (1) , (2) i (3) ovog članka utvrđuju se pravilima škole.

**Članak 96.**

**Izricanje odgojno-disciplinskih mjera**

1. Učeniku koji neredovito pohađa srednju školu, nemarno se odnosi prema radu i učenju, drugim aktivnostima u školi, ima nepravilan odnos prema drugim učenicima i nastavnicima te školskoj imovini mogu se izreći odgojno-disciplinske mjere kada se može očekivati da će se izricanjem mjera ostvariti cilj odgoja.
2. Odgojno-disciplinske mjere mogu biti:
3. ukor razrednika,
4. ukor razrednog vijeća
5. ukor ravnatelja,
6. ukor nastavničkog vijeća,
7. isključenje iz srednje škole.
8. Ukor nastavničkog vijeća i isključenje iz škole izriče nastavničko vijeće, o čemu se donosi rješenje.
9. Bliže odredbe o povredama discipline, postupku za utvrđivanje disciplinske odgovornosti učenika, dužini izrečene odgojno-disciplinske mjere, njezinom ublažavanju i ukidanju, posljedičnom odnosu na ocjenu iz vladanja učenika i naknadu počinjene materijalne štete utvrđuju se pravilima srednje škole.

**Članak 97.**

**Prigovor roditelja na ocjenu vladanja**

1. Izrečena odgojno-disciplinska mjera povlači snižavanje ocjene iz vladanja učenika.
2. Učenik, odnosno njegov roditelj, protiv odgojno-disciplinske mjere ukor nastavničkog vijeća ili isključenje iz škole mogu izjaviti žalbu školskom odboru.
3. Odgojno-disciplinska mjera važi za školsku godinu za koju je izrečena, a u tijeku školske godine može se ublažavati ili ukinuti.
4. Ukoliko učenik u kontinuitetu od dva mjeseca ima izrečenu jednu od odgojno-disciplinskih mjera, ne može mu se ublažiti ili ukinuti ista.

**Članak 98.**

**Vijeće učenika**

1. U srednjoj školi formira se vijeće učenika radi ostvarivanja neposredne suradnje s tijelima škole.
2. Srednja škola obvezna je da na početku školske godine upozna učenike s njihovim pravima, odnosno dužnostima i odgovornostima utvrđenim ovom Odlukom i pravilima škole.
3. Učenici obrazuju vijeće učenika razrednih odjela i vijeće učenika škole.
4. Vijeće učenika škole sačinjavaju predstavnici vijeća razrednih odjela.
5. Uzimajući u obzir dob učenika koji pohađaju školu, škola im pomaže da osnuju vijeće učenika, čija je funkcija da: promovira interese škole u zajednici na čijoj lokaciji se škola nalazi, predstavlja stavove učenika školskom odboru škole, potiče angažman učenika u radu škole, informira školski odbor o svojim stavovima kada ocijeni da je to potrebno ili, po zahtjevu školskog odbora, daju svoj doprinos o svakom pitanju koje se odnosi na rad i upravljanje školom.
6. Bliže odredbe o radu vijeća učenika škole uređuju se općim aktima škole.

**PRAVA I OBVEZE RODITELJA**

**Članak 99.**

**Prava i obveze roditelja**

1. Roditelji su odgajatelji svoje djece.
2. Roditelji imaju pravo i obvezu starati se o odgoju i obrazovanju svoje djece.
3. Pravo je roditelja da, u skladu s njihovim interesima, odaberu obrazovanje koje će njihova djeca stjecati, pod uvjetom da se takvim izborom ostvaruju odgovarajuće obrazovne potrebe djeteta.
4. Roditelji imaju pravo obrazovati djecu u javnoj ili privatnoj školi.
5. Privatne škole, u pogledu uvjeta i procedura, osiguravaju jednake mogućnosti za upis svim učenicima.
6. U ostvarivanju svojih prava roditelji ne mogu ograničiti prava svoje djece da imaju pristup i uživaju korist od obrazovanja primjerenog njihovom uzrastu i sposobnostima.
7. Svoje pravo na izbor obrazovanja djece roditelji ne mogu ostvarivati na način kojim se promoviraju predrasude na rasnoj, spolnoj, nacionalnoj, jezičnoj, vjerskoj i svakoj drugoj osnovi, kao i na način protivan ovoj Odluci.
8. Roditelj je, prema zahtjevu i uputama škole, obvezan da odvede dijete u odgovarajuću ustanovu zdravstvenog ili socijalnog tipa radi procjene njegovih individualnih sposobnosti.
9. Ukoliko na inicijativu škole roditelji ne odvedu dijete u odgovarajuću ustanovu zdravstvenog ili socijalnog tipa radi procjene njegovih individualnih sposobnosti, podliježu kaznenim odredbama utvrđenim ovom Odlukom.
10. Roditelj je odgovoran i dužan izmiriti materijalnu štetu koji počini učenik srednje škole u iznosu procijenjene štete.

**Članak 100.**

**Vijeće roditelja**

1. Srednja škola obvezna je da na početku školske godine upozna roditelje s njihovim pravima, odnosno dužnostima i odgovornostima utvrđenim ovom Odlukom i pravilima škole.
2. Obveza roditelja je da u suradnji s nastavnicima pomognu u procjeni i izboru tipa srednje škole koja će biti u skladu s interesima, sklonostima i mogućnostima učenika.
3. Roditelji učenika imaju pravo, a škola obvezu, pomoći roditeljima da osnuju vijeće roditelja čije članove biraju roditelji učenika, a način i procedura osnivanja i rada vijeća roditelja utvrđuje se općim aktima škole.
4. Vijeće roditelja promovira interese škole u zajednici na čijem području se škola nalazi, predstavlja stavove roditelja školskom odboru, potiče angažman roditelja u radu škole, informira školski odbor o svojim stavovima kada ocijeni da je to potrebno ili po zahtjevu školskog odbora o svakom pitanju koje se odnosi na rad i upravljanje školom, sudjeluje u izradi i realizaciji odgovarajućih projekata kojima se potiče i unapređuje obrazovni rad u školi.

**NASTAVNICI, STRUČNI SURADNICI, SURADNICI I OSTALI RADNICI U ŠKOLI**

**Članak 101.**

**Profil i stručna sprema nastavnika, stručnih suradnika i suradnika u srednjoj školi**

1. Nastavnim planovima i programima, u ovisnosti o tipu srednje škole, utvrđuje

se profil i stručna sprema nastavnika

općeobrazovne, stručno-teorijske i praktične

nastave.

1. U gimnazijama sadržaje općeobrazovnih nastavnih predmeta mogu realizirati nastavnici koji su završili odgovarajuće fakultete koji obrazuju nastavnike najmanje VII. stupnja stručne spreme ili najmanje II. (drugim) ciklusom odgovarajućih studija visokog obrazovanja u trajanju od jedne godine (60 ECTS bodova) ili dvije godine (120 ECTS bodova) - ukupno (300 ECTS bodova) bolonjskog studija, s bodovima prvog ciklusa, koji su stekli akademsku titulu i zvanje magistra ili ekvivalenta za određenu oblast.
2. U srednjim tehničkim i srodnim školama programske sadržaje općeobrazovnih nastavnih predmeta mogu realizirati nastavnici koji su završili odgovarajuće fakultete koji obrazuju nastavnike najmanje VII. stupnja stručne spreme ili najmanje I. (prvim) ciklusom odgovarajućeg studija visokog obrazovanja u trajanju od najmanje četiri godine (240 ECTS bodova) bolonjskog studija, koji su stekli akademsku titulu odnosno stručno zvanje bachelor ili ekvivalenta za određenu oblast.
3. U srednjim strukovnim školama programske sadržaje općeobrazovnih nastavnih predmeta mogu realizirati nastavnici koji su završili odgovarajuće fakultete koji obrazuju nastavnike najmanje VII. stupnja stručne spreme ili najmanje I. (prvim) ciklusom odgovarajućeg studija visokog obrazovanja u trajanju od najmanje tri godine (180 ECTS bodova) bolonjskog studija, koji su stekli akademsku titulu, odnosno stručno zvanje bachelor ili ekvivalenta za određenu oblast.
4. U srednjim tehničkim i srodnim školama programske sadržaje stručno-teorijskih predmeta mogu realizirati nastavnici koji su završili odgovarajuće fakultete koji obrazuju nastavnike najmanje VII. stupnja stručne spreme i dopunsko psihološko-pedagoško i metodičko obrazovanje stečeno na fakultetu koji obrazuje nastavnike ili najmanje I. (prvim) ciklusom odgovarajućeg studija visokog obrazovanja u trajanju od najmanje četiri godine (240 ECTS bodova) bolonjskog studija, koji su steklu akademsku titulu, odnosno stručno zvanje bachelor ili ekvivalenta za određenu oblast i dopunsko psihološko-pedagoško i metodičko obrazovanje stečeno na fakultetu koji obrazuje nastavnike.
5. U srednjim strukovnim školama programske sadržaje stručno-teorijskih predmeta mogu realizirati nastavnici koji su završili odgovarajuće fakultete koji obrazuju nastavnike najmanje VII. stupnja stručne spreme i dopunsko psihološko-pedagoško i metodičko obrazovanje stečeno na fakultetu koji obrazuje nastavnike ili najmanje I. (prvim) ciklusom odgovarajućeg studija visokog obrazovanja u trajanju od najmanje tri godine (180 ECTS bodova) bolonjskog studija, koji su stekli akademsku titulu, odnosno stručno zvanja bachelor ili ekvivalenta za određenu oblast i dopunsko psihološko-pedagoško i metodičko obrazovanje stečeno na fakultetu koji obrazuje nastavnike.
6. U srednjim tehničkim i srodnim i stručnim školama praktičnu nastavu mogu izvoditi nastavnici sa završenim najmanje V. stupnjem stručne spreme, specijalisti, odnosno sa završenim majstorskim ispitom ili najmanje I. (prvim) ciklusom odgovarajućeg studija visokog obrazovanja bolonjskog studija u trajanju od najmanje tri godine (180 ECTS bodova), koji su stekli akademsku titulu, odnosno stručno zvanje bachelor ili ekvivalenta za određenu oblast, s pet godina odgovarajućeg radnog iskustva u skladu sa stručnim zvanjem i dopunskim psihološko-pedagoškom i metodičkim obrazovanjem stečenim na fakultetu koji obrazuje nastavnike.
7. Stručnu pomoć i podršku tijekom školovanja učenika s posebnim obrazovnim potrebama pružaju defektolozi različitih usmjerenja ili edukatori - rehabilitatori za rad u nastavi sa završenim najmanje VII. stupnjem stručne spreme ili najmanje I. (prvim) ciklusom odgovarajućeg studija visokog obrazovanja u trajanju od najmanje četiri godine (240 ECTS bodova) bolonjskog studija, koji su stekli akademsku titulu, odnosno zvanje bachelor ili ekvivalenta za određenu oblast.
8. Općeobrazovnu, stručno-teorijsku, praktičnu i nastavu u okviru laboratorijskog rada, u skladu sa stavcima (1), (2), (3) i (4) ovog članka, u srednjoj školi izvode i osobe sa završenim I., II. ili III. ciklusom bolonjskog visokoobrazovnog procesa na nastavničkom fakultetu ili drugom fakultetu i dopunskim pedagoško-psihološkim i didaktičko-metodičkim obrazovanjem stečenim na fakultetu koji obrazuje nastavnike.
9. Za inkluzivno obrazovanje potrebne su vještine u individualiziranju nastavnog procesa u skladu s različitim mogućnostima i dinamikom učenja svih učenika, što obvezuje nastavnike da se stručno usavršavaju za pružanje podrške učenicima u procesu učenja na fleksibilan način.
10. Poslove nastavnika predsjednika stručnih aktiva može obavljati nastavnik koji ima položen stručni ispit.
11. Na poslove mentora za stručno osposobljavanje pripravnika imenuje se nastavnik koji ispunjava uvjete da ima ocjenu o radu naročito se ističe ili 5 godina radnog staža u struci, a ukoliko škola ne raspolaže ovim kadrom, može se angažirati najkompetentniji nastavnik te struke, na obrazloženi prijedlog ravnatelja.
12. U spornim slučajevima o stručnoj spremi iz stavka (1) ovog članka, rješava nadležna općinska služba, a nakon prethodno pribavljenog mišljenja odgovarajuće visokoškolske ustanove.
13. Rješenje iz prethodnog stavka je konačno i protiv njega se ne može izjaviti žalba.

**Članak 102.**

**Prava, obveze i poslovi nastavnika, stručnih suradnika i suradnika u**

**srednjoj školi**

1. Pravo i obveza nastavnika, stručnih suradnika i suradnika je da organiziraju i obavljaju neposredan odgojno-obrazovni rad, prate, potiču i pomažu razvoj učenika, stalno se stručno usavršavaju i izvršavaju druge zadatke utvrđene ovom Odlukom i aktima škole.
2. Stručnu pomoć nastavnicima, stručnim suradnicima i suradnicima pružaju savjetnici za stručno-pedagoški radkroz savjetodavno-instruktivni rad.
3. Ako radnik škole, odnosno druga osoba koja je imenovana na funkciju, ima ugovor o radu na neodređeno vrijeme u školi, na njegov će zahtjev ugovor o radu mirovati do prestanka mandata.
4. Odgojno-obrazovni rad u školi obavljaju nastavnici, stručni suradnici i suradnici.
5. Primarni zadatak nastavnika, stručnih suradnika i suradnika u školi je neposredan odgojno-obrazovni rad u okviru nastavnih planova i programa, uvažavajući funkcionalnu kreativnost pedagoškog rada, principe demokratičnosti i ljudskih prava.
6. Osobe iz stavka (1) ovog članka obavljaju sljedeće poslove:
7. ostvaruju ciljeve i zadatke odgoja i

obrazovanja utvrđene ovom Odlukom i na osnovi nje donesenim propisima i drugim aktima;

1. realiziraju nastavne planove i programe

u okviru 40-satnog radnog tjedna i godišnjeg programa rada škole;

1. prate i vrednuju uspjeh u učenju

vladanju učenika;

1. vode evidenciju i dokumentaciju o

odgojno-obrazovnom radu;

1. surađuju s tijelima upravljanja i tijelima

rukovođenja u školi, roditeljima učenika i međusobno u domeni unapređenja obrazovanja i odgoja;

1. sudjeluju u radu stručnih tijela škole radi

unapređenja djelotvornosti rada škole;

1. izvršavaju druge obveze po nalogu

ravnatelja škole koje proizlaze iz općih akata škole i godišnjeg programa rada škole.

**Članak 103.**

**Stručni suradnici i suradnici**

1. Pedagoške, psihološke, andragoške, socijalne, zdravstvene, knjižničarske i druge stručne poslove odgojno-obrazovnog rada u srednjoj školi obavljaju stručni suradnici sa završenim stupnjem i vrstom stručne spreme utvrđenim pedagoškim standardima, kao i položenim stručnim ispitom.
2. Organizacija i realizacija poslova stručnih suradnika i suradnika u srednjoj školi planira se i obavlja u skladu s pedagoškim standardima uz suglasnost nadležne općinske službe.

**Članak 104.**

**Uvjeti za zasnivanje radnog vremena nastavnika, stručnih suradnika i suradnika**

1. Poslove nastavnika, stručnog suradnika i suradnika može obavljati osoba koja osim uvjeta utvrđenih zakonom, ispunjava i sljedeće uvjete:
2. ima razinu obrazovanja u skladu s

nastavnim planom i programom, odnosno pedagoškim standardima za srednju školu;

1. ima položen stručni ispit za

samostalan odgojno-obrazovni rad;

1. da je zdravstveno sposoban za

obavljanje poslova nastavnika ili stručnog suradnika.

1. Na nastavnika, odnosno stručnog suradnika koji se prima u svojstvu pripravnika, ne odnosi se traženi uvjet iz stavka (1) točka b) ovog članka.
2. Diplome izdane u Bosni i Hercegovini, kao i diplome izdane u bivšoj SFRJ do 6. travnja 1992. godine s istim stupnjem i vrstom školske spreme koja se traži za nastavnike i stručne suradnike škole, imaju jednaku vrijednost, a na osnovi Zakona o važnosti javnih isprava u Bosni i Hercegovini („Službeni glasnik Bosne i Hercegovine“, broj: 23/4).
3. Za dokazivanje ispunjavanja uvjeta iz stavka (1) točka c) ovog članka priznaje se samo liječničko uvjerenje koje izdaje ovlaštena zdravstvena ustanova.
4. Poslove nastavnika u srednjoj školi na neodređeno radno vrijeme može obavljati osoba koja ima odgovarajuću školsku spremu definiranu nastavnim planom i programom i položen stručni ispit za nastavnika.
5. Poslove stručnog suradnika ili suradnika u srednjoj školi na neodređeno radno vrijeme može obavljati osoba koja ima odgovarajuću školsku spremu definiranu pedagoškim standardima i položen stručni ispit za stručnog suradnika ili suradnika.

**Članak 105.**

**Ostali radnici u srednjoj školi**

1. Administrativno-financijske, analitičke, normativno-pravne, personalne, statističke i druge poslove obavljaju administrativno-financijski radnici i tajnici sa završenim stupnjem i vrstom stručne spreme utvrđene pedagoškim standardima.
2. Pomoćno-tehničke i druge poslove obavlja pomoćno-tehničko osoblje sa završenim stupnjem i vrstom stručne spreme utvrđene pedagoškim standardima.

**Članak 106.**

**Zapošljavanje u srednjoj školi**

1. Škola čiji je osnivač Općinsko vijeće dužna je u skladu s nastavnim planom i programom, odnosno pedagoškim standardima, dostaviti Općinskom načelniku i nadležnoj općinskojslužbi podatke o potrebama za popunom upražnjenih radnih mjesta.
2. Škola čiji je osnivač Općinsko vijeće dužna je vršiti prijam nastavnika, stručnih suradnika i ostalih radnika u školi na osnovi javnog natječaja/oglasa, koji raspisuje školski odbor srednje škole, uz prethodnu suglasnost Općinskog načelnika i u skladu s programom zbrinjavanja mogućeg tehnološkog viška, kao i pravilnika o zapošljavanju djelatnika u javnim ustanovama, osnovnim i srednjim školama općine Žepče.
3. Natječaj se raspisuje najmanje dva puta u tijeku školske godine, i to prije početka školske godine i prije početka drugog polugodišta, i objavljuje u jednom dnevnom ili tjednom listu.
4. Ostali radnici primaju se u radni odnos putem javnog oglasa koji se objavljuje u jednom dnevnom ili tjednom listu.
5. Izuzetno, radi osiguravanja stručne zastupljenosti nastave, odnosno nesmetanog odvijanja odgojno-obrazovnog procesa, a do okončanja postupka po raspisanom natječaju/oglasu, ravnatelj škole može, bez natječaja/oglasa, primiti u radni odnos na određeno vrijeme osobu koja ispunjava uvjete utvrđene ovom Odlukom, na razdoblje ne duže od 60 dana.
6. Izuzetno, ako se po okončanju natječaja ne bude mogla izabrati stručna osoba, ravnatelj škole može angažirati osobu na poslove instruktivne nastave.
7. Angažiranje osobe iz stavka (6) ovog članka vrši se u svojstvu radnika na određeno vrijeme odnosno na razdoblje do kraja polugodišta.
8. Radno-pravni status radnika škole koji je ostao djelomično ili u cijelosti bez poslova i radnih zadataka u školi rješava se u skladu s odredbama Zakona o radu i granskog kolektivnog ugovora.
9. Škola čiji je osnivač druga pravna ili fizička osoba vrši prijam radnika na osnovi javnog natječaja/oglasa, u skladu s uvjetima, kriterijima i postupkom utvrđenim aktima škole.
10. U slučajevima kada je neophodno angažirati nastavnika ili osobu za realizaciju nastave koja nije završila nastavnički fakultet, škola može angažirati radnika ugovorom o djelu, a koji zbog specifičnih razloga, odnosno opravdanih potreba pedagoške prirode, može obavljati do kraja nastavne godine.
11. Škola čiji je osnivač Općinsko vijeće dužna je dostaviti nadležnoj općinskoj službi podatke o radnicima škole za čijim je radom djelomično ili u cijelosti prestala potreba na razini škole.

**Članak 107.**

**Liječnički i sistematski pregled radnika**

1. Svi radnici srednje škole moraju biti liječnički pregledani do početka nastave za tu školsku godinu.
2. Troškovi sistematskog pregleda padaju na teret županije**.**
3. Ako se u tijeku školske godine ustanovi da je nastavnik ili drugi radnik škole obolio od zarazne bolesti ili ima ozbiljne psihičke poremećaje utvrđene od strane ovlaštene zdravstvene ustanove, bit će oslobođen od izvođenja nastave i neposrednog kontakta s učenicima do izlječenja.
4. Podaci o zdravstvenom stanju radnika moraju se koristiti u skladu s važećim propisima zaštite osobnih podataka.
5. Osoba koja boluje od zarazne ili duševne bolesti ili je prema nalazu stručnog liječnika postala ovisnik, ne može raditi u srednjoj školi.
6. Bliže odredbe ovog članka regulirat će se pravilima škole.

**Članak 108.**

**Upućivanje radnika na ocjenu radne sposobnosti**

1. U slučaju osnovane sumnje da je radniku škole psihičko ili tjelesno zdravlje narušeno u mjeri koja bitno umanjuje radnu sposobnost, na osnovi mišljenja i prijedloga nastavničkog vijeća, nadležne općinske službe, savjetnika za stručno-pedagoški nadzor, ravnatelj škole donosi odluku o upućivanju djelatnika na ocjenu radne sposobnosti.
2. Na odluku o upućivanju radnika na ocjenu radne sposobnosti nezadovoljni radnik ima pravo podnijeti žalbu školskom odboru.
3. Odluka školskog odbora na podnesenu žalbu je konačna.
4. Radnik čija je žalba odbačena ili odbijena, obvezan je na osnovi konačne odluke školskog odbora podvrgnuti se ocjeni radne sposobnosti.
5. Troškovi vezani za ocjenu radne sposobnosti padaju na teret škole.
6. Radnik škole koji odbije izvršiti odluku iz stavka (4) ovog članka, čini povredu dužnosti.
7. Ako se ocjenom radne sposobnosti od strane ovlaštene osobe utvrdi da nastavnik, stručni suradnik ili suradnik nije u mogućnosti uredno izvršavati obveze u odgojno-obrazovnom radu ili da drugi radnici ne mogu obavljati poslove na koje su raspoređeni zbog trajno narušenog psihičkog ili tjelesnog zdravlja, ponudit će im se odgovarajući poslovi prema preostaloj radnoj sposobnosti, ako za to postoje uvjeti i mogućnosti.
8. Radnik iz prethodnog stavka ostvaruje sva pripadajuća prava u skladu s važećim zakonskim propisima.

**Članak 109.**

**Podobnost za rad s učenicima**

1. Za rad s učenicima nepodoban je radnik škole koji je pravosnažnom presudom osuđen za kazneno djelo protiv ustavnog poretka, protiv čovječnosti i međunarodnog prava, protiv života i tijela, protiv dostojanstva osobe i morala, protiv braka i obitelji, protiv službene i druge odgovorne dužnosti, kao i kaznenih djela koji zbog svoje prirode ne dozvoljavaju rad s učenicima, odnosno rad u školi, osim ako je nastupila rehabilitacija po posebnom zakonu.
2. Radniku škole iz stavka (1) ovog članka, koji je pravosnažnom presudom osuđen na izdržavanje kazne zatvora u trajanju od najmanje tri mjeseca, otkazat će se ugovor o radu bez obveze poštovanja propisanog ili ugovorenog otkaznog roka.

**Članak 110.**

**Privremena ili trajna suspenzija radnika**

1. Radnik škole privremeno se suspendira s poslova i radnih zadataka koje vrši ako je protiv njega pokrenut kazneni postupak za djela iz članka 112. stavak (1) ove Odluke, do okončanja kaznenog postupka.
2. Radnik škole može se privremeno suspendirati ako postoje osnove sumnje da je učinio kazneno djelo iz članka 112. stavak (1) ove Odluke ili je protiv njega pokrenut disciplinski postupak za težu povredu radne dužnosti, do okončanja istražnog, odnosno disciplinskog postupka.
3. Odluku o privremenoj suspenziji donosi školski odbor na prijedlog ravnatelja škole.
4. Tijekom suspenzije radnik ima pravo na iznos plaće u skladu s propisima.
5. Radniku pripada razlika između primljene plaće koju bi ostvario da nije suspendiran, kao i druga prava iz radnog odnosa koja nije ostvario zbog suspenzije, u slučaju:  
    a) ako mu ne bude izrečena disciplinska mjera zbog povrede radne dužnosti;

b) ako je na osnovi pravosnažne sudske odluke kazneni postupak protiv njega obustavljen ili je oslobođen optužbe, ili je optužba odbijena, ali ne zbog nenadležnosti.

1. Postupak utvrđivanja povrede radne dužnosti zaposlenih u školi obvezno će se regulirati pravilima škole.

**Članak 111.**

**Prestanak rada nastavnika**

1. Nastavnik može izgubiti pravo na daljnji rad u nastavi ako na prijedlog nastavničkog vijeća ravnatelj škole utvrdi da nastavnik ne izvršava svoje obveze u skladu s nastavnim planom i programom, ovom Odlukom, te drugim aktima škole.
2. U slučaju prestanka prava nastavnika da obavlja neposredni odgojno-obrazovni rad, srednja škola može takvog nastavnika rasporediti na druge poslove, odnosno radne zadatke koji odgovaraju njegovoj stručnoj spremi.
3. Kada nastavnik kome je prestalo pravo da izvodi nastavu ne bude raspoređen na druge poslove, ostvarivat će svoja prava shodno Zakonu o radu.

**Članak 112.**

**Raspored radnog vremena**

1. Pravilnikom o radu srednje škole utvrđuje se raspored radnog vremena nastavnika, stručnih suradnika i suradnika u okviru 40-satnog radnog tjedna i korištenja dnevnog odmora u tijeku radnog dana u skladu s pedagoškim standardima.
2. Norme sati nastavnika utvrđuju se pedagoškim standardima.

**Članak 113.**

**Broj sati neposrednog odgojno-obrazovnog rada**

1. Norma sati redovite nastave po predmetima utvrđena je pedagoškim standardima.
2. Neposredni odgojno-obrazovni rad podrazumijeva sate redovite, izborne, dopunske, dodatne i instruktivne nastave i pisanje pripreme za nastavu, vrijeme za pregled pismenih zadaća, razredništvo, sat razrednog odjela, vođenje sekcije ili drugih oblika izvannastavnih aktivnosti.
3. Izuzetno, ukoliko se po okončanju natječajne procedure nastava nije mogla stručno zastupiti, niti se moglo angažirati osobu na poslove instruktivne nastave, nastavnik može, po nalogu ravnatelja, raditi više od nastavne norme utvrđene pedagoškim standardima do pet nastavnih sati tjedno.
4. Rad iz stavka (3) ovog članka smatra se prekovremenim radom.

**Članak 114.**

**Godišnji odmor**

1. Nastavnici koriste godišnji odmor u tijeku ljetnog raspusta učenika, koji traje 30 radnih dana, a ostali radnici u skladu s pravilnikom i Zakonom o radu.
2. Nastavnici, stručni suradnici i suradnici koji zbog bolovanja i drugih opravdanih razloga ne iskoriste godišnji odmor u tijeku ljetnog odmora, mogu koristiti godišnji odmor shodno Zakonu o radu.

**Članak 115.**

**Pripravnik**

1. Pripravnik je lice koje prvi put zasniva radni odnos za koje se obrazovalo radi stručnog osposobljavanja za samostalan rad.
2. Osobi koja prvi put zasniva radni odnos na određeno vrijeme u zanimanju za koje se obrazovalo, za puno radno vrijeme pripada iznos plaće pripadajućeg radnog mjesta, kao i druge naknade koje nemaju karakter plaće sukladno posebnim propisima.

**Članak 116.**

**Osposobljavanje bez zasnivanja radnog odnosa**

Ako je stručni ispit ili radno iskustvo zakonski utvrđeno, odnosno uvjet za obavljanje poslova određenog zanimanja u obrazovanju, škola može osobu koja završi obrazovanje za takvo zanimanje primiti na stručno osposobljavanje bez zasnivanja radnog odnosa, u skladu sa zakonom.

**Članak 117.**

**Osposobljavanje pripravnika za samostalan rad**

1. Nastavnik, stručni suradnik, suradnik koji prvi put zasniva radni odnos u statusu pripravnika, stječe pravo polaganja stručnog ispita po isteku pripravničkog staža koji traje 9 mjeseci.
2. Program pripravničkog stažiranja, polaganja stručnog ispita, sastav povjerenstva pred kojim polaže stručni ispit, škola u kojoj će se održati nastavni sat – praktični dio stručnog ispita, način polaganja i izdavanje uvjerenja

o položenom stručnom ispitu, zatim oblici,

način i program stručnog usavršavanja nastavnika, stručnih suradnika i suradnika, kao i vođenje evidencije o stručnom ispitu, bliže se uređuju propisima koje donosi Općinski načelnik.

1. Za osposobljavanje pripravnika za samostalan odgojno-obrazovni rad odgovorni su ravnatelj i mentor.

**Članak 118.**

**Verificiranje nastave nastavnika, stručnog suradnika i suradnika**

1. Verificiranje nastave nastavnika, stručnog suradnika i suradnika za vrijeme osposobljavanja za samostalan odgojno-obrazovni rad vrši mentor.
2. Do trenutka stjecanja uvjeta za samostalan odgojno-obrazovni rad nastavnik, stručni suradnik i suradnik radi uz instrukcije i pod nadzorom mentora.

**Članak 119.**

**Praćenje i vrednovanje rada nastavnika, stručnih suradnika i suradnika**

1. Rad nastavnika, stručnih suradnika i suradnika prati se i vrednuje kontinuirano, a ocjena rada utvrđuje se jedanput u četiri godine.
2. Rezultati vrednovanja rada nastavnika, stručnih suradnika i suradnika u srednjoj školi omogućavaju stjecanje zvanja pod odgovarajućim uvjetima.
3. Postupak praćenja rada nastavnika, stručnih suradnika i suradnika u srednjoj školi, vrednovanje rada, te stjecanja zvanja na osnovi vrednovanja i vođenje dokumentacije o njihovom radu, bliže se utvrđuje posebnim propisima.

**NADZOR NAD RADOM SREDNJE ŠKOLE**

**Članak 120.**

**(Nadzor)**

1. Nadzor u smislu ove Odluke podrazumijeva: nadzor nad zakonitošću rada srednje škole, inspekcijski nadzor i stručno-pedagoški nadzor.
2. Nadzor nad zakonitošću rada srednje škole vrši nadležna općinska služba i općinski inspektor za obrazovanje.
3. Stručno-pedagoški nadzor nad radom srednje škole vrše savjetnici za stručno-pedagoški nadzor općine Žepče.

**Članak 121.**

**Inspekcijski nadzor**

1. Nadležna općinska služba i općinski inspektor za obrazovanje obavljaju sljedeći inspekcijski nadzor:
2. postojanje propisanih uvjeta za rad

odgojno-obrazovnih ustanova i drugih pravnih osoba koje obavljaju djelatnost odgoja i obrazovanja (u daljnjem tekstu: odgojno-obrazovne ustanove);

1. ostvarivanje odgojno-obrazovne,

odnosno znanstveno – nastavne djelatnosti;

1. upotreba nastavnih planova i

programa, udžbenika i drugih nastavnih sredstava;

1. uvjete za upis u odgojno-obrazovnu

ustanovu;

1. vođenje propisane evidencije i

dokumentacije;

1. primjenu odgojno-disciplinskih

mjera prema učenicima;

1. primjenu ostalih propisa koji se odnose

na nesmetan rad i funkcioniranje škole do donošenja konačnih odluka tijela upravljanja školom.

1. Nadzor nad primjenom propisa o radu (zaključivanje ugovora o radu, otkazivanje ugovora o radu i prestanak radnog odnosa, ostvarivanje prava, obveza i odgovornosti iz radnog odnosa), vrši nadležna inspekcija rada.
2. Inspekcijski nadzor u srednjoj školi obavlja se najmanje dva puta u tijeku školske godine.
3. Izvješće o izvršenom inspekcijskom nadzoru nadležna inspekcija dostavlja: Općinskom načelniku, nadležnoj općinskoj službi, školskom odboru i ravnatelju škole.

**Članak 122.**

**Stručno-pedagoški nadzor**

1. Stručno-pedagoški nadzor obuhvaća aktivnosti nadzora nad procesom planiranja i programiranja rada škole, organizacijom i izvođenjem nastave, nadzor na radom nastavnika, stručnih suradnika i suradnika, te nadzor nad radom ravnatelja i pomoćnika ravnatelja srednje škole radi unapređenja odgojno-obrazovnog rada škole.
2. Stručno-pedagoški nadzor u srednjoj školi obavljaju savjetnici za stručno-pedagoški nadzor općine Žepče.
3. Stručno-pedagoški nadzor iz stavka (1) ovog članak posebno se odnosi na:
4. pružanje stručne pomoći u planiranju,

programiranju i organizaciji odgojno-obrazovnog rada, ocjenjivanju i napredovanju učenika, a posebno darovitih učenika;

1. praćenje primjene i realizacije

nastavnog plana i programa, odnosno ciljeva i zadataka, sadržaja, opsega, oblika, metoda i postupaka odgojno-obrazovnog rada;

1. praćenje i vrednovanje rada nastavnika,

stručnih suradnika i suradnika u nastavi, kao i rada ravnatelja i pomoćnika ravnatelja srednje škole;

1. praćenje i unapređenje nastavne tehnike

i tehnologije, organiziranje, obučavanje i usavršavanje nastavnika i suradnika za primjenu novih nastavnih metoda i nove nastavne tehnologije, te izdavanje publikacija iz oblasti nastavne teorije i prakse;

1. praćenje, proučavanje i analiza

sustava odgoja i obrazovanja, te predlaganje mjera za njegovo unapređenje.

1. Stručno-pedagoški nadzor u srednjoj školi obavlja se najmanje dva puta u tijeku školske godine: na kraju prvog polugodišta tekuće školske godine i na kraju školske godine.
2. Tijekom obavljanja stručno-pedagoškog nadzora sačinjava se zapisnik.
3. Stručno-pedagoški nadzor u srednjoj školi odvija se u skladu s pravilnikom kojeg donosi Općinski načelnik.
4. O obavljenom stručno-pedagoškom

nadzoru savjetnici za stručno-pedagoški

nadzor dostavljaju zbirno izvješće nadležnoj

općinskoj službi.

**Članak 123.**

**Obveza škole pri vršenju nadzora**

1. Škola je dužna omogućiti nesmetano vršenje inspekcijskog nadzora i stručno-pedagoškog nadzora, kao i uvid u odgovarajuću dokumentaciju i evidenciju koja se vodi u školi u skladu s predmetom nadzora.
2. Inspekcijski nadzor odvija se uz nazočnost ravnatelja škole i pomoćnika ravnatelja škole.
3. Stručno-pedagoški nadzor odvija se uz nazočnost ravnatelja škole i pomoćnika ravnatelja škole.
4. Škola je dužna zapisnike i izvješća o obavljenom nadzoru odložiti u arhivu na način koji je definiran propisima.

**TIJELO UPRAVLJANJA I**

**RUKOVODEĆE TIJELO**

**Članak 124.**

**Tijelo upravljanja i rukovodeće tijelo**

1. Tijelo upravljanja u srednjoj školi je školski odbor.
2. Rukovodeće tijelo u srednjoj školi je ravnatelj.
3. Rukovodeće tijelo u školskom centru je ravnatelj centra.

**ŠKOLSKI ODBOR**

**Članak 125.**

**Sastav i imenovanje članova školskog odbora**

1. Školski odbor srednje škole kao javne ustanove broji pet članova, i to: dva predstavnika osnivača, jedan predstavnik lokalne zajednice, jedan predstavnik škole iz reda nastavnika ili stručnih suradnika i jedan predstavnik roditelja.
2. Predstavnik osnivača:

a) treba da ima najmanje VI. stupanj stručne spreme ili završen najmanje dodiplomski visokoškolski studij ili stručni studij na kojem se stječe najmanje 180 ECTS bodova;

b) ne može biti ravnatelj škole s područja općine;

c) ne može biti državni službenik/namještenik koji radi na poslovima obrazovanja.

1. Član školskog odbora ne može biti osoba za koju se u zakonom propisanom postupku, a na osnovi relevantne medicinske dokumentacije, utvrdi da je ovisnik o opijatima, kao i osoba koja boluje od duševne bolesti.
2. Školski odbor po svom sastavu treba, u pravilu, odražavati etnički sastav učenika i roditelja, radnika te škole i lokalne zajednice u kojoj škola djeluje.
3. Članove školskog odbora škole kao javne ustanove, na osnovi raspisanog javnog oglasa, konačno imenuje i razrješava Općinski načelnik na način i u postupku propisanom zakonom.
4. Ista osoba može biti predsjednik ili član samo u jednom školskom odboru odgojno-obrazovne ustanove na području općine.
5. U slučaju kada je protiv osobe koja je član školskog odbora potvrđena optužnica za kaznena djela za koja se odredbama važećeg Kaznenog zakona može izreći kazna zatvora u trajanju od tri mjeseca i više, škola je o tome obvezna obavijestiti osnivača radi donošenja odluke o suspenziji tih osoba do okončanja kaznenog postupka.
6. Ako je osobama iz stavka (7) ovog članka izrečena pravosnažna presuda ili mjera zbog počinjenog jednog ili više kaznenih djela, škola je obvezna obavijestiti Općinskog načelnika radi donošenja konačne odluke o njihovom razrješenju.

**Članak 126.**

**Nadležnost školskog odbora**

1. Školski odbor osigurava djelotvorno i efikasno korištenje svih resursa srednje škole i brine se o zakonitom radu škole, tijela rukovođenja i stručnih tijela škole.
2. Nadležnosti školskog odbora su:

a) izbor nastavnika, stručnih suradnika i suradnika;

b) izbor i konačno imenovanje i razrješenje ravnatelja škole;

c) rješavanje u drugom stupnju i donošenje konačne odluke po svim podnesenim prigovorima i žalbama;

d) odlučivanje o prestanku prava nastavnika, stručnih suradnika i suradnika na daljnji odgojno-obrazovni rad;

e) razmatranje i donošenje godišnjeg programa rada škole za tekuću godinu i izvješća o realizaciji godišnjeg programa rada za prethodnu školsku godinu;

f) donošenje odluke o broju, organiziranju i ukidanju razrednih odjela srednje škole;

g) razmatranje realizacije nastavnog plana i programa;

h) usvajanje pravila škole i drugih akata srednje škole;

i) odlučivanje o prigovoru roditelja, odnosno staratelja učenika na rad nastavnika, stručnih suradnika i suradnika;

j) postupanje po žalbi učenika, odnosno roditelja učenika na odluku o izricanju odgojno-disciplinske mjere;

k) donošenje odluke o raspisivanju javnog natječaja;

l) postupanje po žalbama i prigovorima kandidata po javnom natječaju;

m) postupanje po žalbama i prigovorima koji se odnose na rad ravnatelja škole;

n) podnošenje godišnjeg izvješća o rezultatima rada srednje škole Općinskom načelniku;

o) imenovanje svih povjerenstava za poslove iz svoje nadležnosti, a u skladu s pravilima škole;

p) razmatranje prijedloga odluka i preporuka koji se upute školskom odboru s ciljem poduzimanja odgovarajućih mjera;

r) donošenje općeg akta o unutarnjoj organizaciji i sistematizaciji radnih mjesta i drugih općih akata u skladu s relevantnim propisima.

1. Školski odbor nadležan je za odlučivanje u drugom stupnju po žalbama i prigovorima na odluke ravnatelja škole na koje je dopuštena žalba ili prigovor, posebno po žalbama i prigovorima koji se odnose na rad nastavnika, stručnih suradnika i suradnika i drugih radnika škole.
2. Školski odbor osim navedenih nadležnosti obavlja i sljedeće:

a) razmatra odluke i preporuke nastavničkog vijeća, sindikata i poduzima odgovarajuće mjere;

b) rješava sva pitanja odnosa s osnivačem;

c) razmatra i odobrava službena putovanja ravnatelja škole;

d) u izvanrednim situacijama kada je ravnatelj spriječen da obavlja dužnost, a škola nema pomoćnika ravnatelja, uz suglasnost Općinskog načelnika, imenuje nastavnika ili stručnog saradnika koji ispunjava uvjete za ravnatelja koji će obavljati poslove i radne zadatke ravnatelja sve dok traje takva objektivna spriječenost;

e) vrši i druge poslove u skladu s relevantnim propisima i pravilima škole.

1. Ukoliko osnivač ne prihvati izvješće o radu školskog odbora i ako školski odbor ne postupi po nalogu odnosno mjeri suda, Općinskog načelnika ili inspektora za otklanjanje utvrđenih nepravilnosti, odnosno nedostataka ili ako školski odbor postupi suprotno aktima suda, Općinskog načelnika ili nadležne prosvjetne inspekcije, Općinski načelnik pokreće proceduru razrješenja školskog odbora.

**Članak 127.**

**Rad školskog odbora**

1. Način rada školskog odbora bit će pobliže određen pravilima škole.
2. Odluke školskog odbora valjane su ako za njih glasuje većina od ukupnog broja imenovanih članova školskog odbora.
3. Obavljanje dužnosti člana školskog odbora je dobrovoljno i besplatno.
4. Školski odbor bira se na razdoblje od 4 godine s mogućnošću jednog reizbora.
5. Procedure za imenovanje članova školskog odbora počinju najkasnije šest mjeseci prije isteka mandata.
6. Konstituirajuću sjednicu školskog odbora saziva ravnatelj škole najkasnije u roku od 15 dana od dana prijma rješenja o imenovanju članova školskog odbora.

**Članak 128.**

**Razrješenje članova školskog odbora**

1. Status člana školskog odbora prestaje istekom mandata.
2. Općinski načelnik razriješit će članove školskog odbora, odnosno školski odbor, i prije isteka mandata kada se utvrdi da školski odbor ne obavlja poslove iz svog djelokruga u skladu s ovom Odlukom, aktom o osnivanju škole i pravilima srednje škole.
3. Odluku o razrješenju školskog odbora, na obrazloženi prijedlog nadležne općinske službe, donosi Općinski načelnik, te u skladu s ovom Odlukom imenuje, na kraći period, školski odbor najkasnije u roku od 30 dana od dana dostave prijedloga.
4. U slučaju razrješenja školskog odbora, odnosno razrješenja člana školskog odbora, mandat novom članu, odnosno školskom odboru, traje do isteka mandata razriješenog člana, odnosno razriješenog školskog odbora.
5. Članovi školskog odbora koji su razriješeni u slučajevima utvrđenim u točki (2) ovog članka ne mogu biti ponovno imenovani u školske odbore osnovnih i srednjih škola na području općine Žepče.
6. Evidenciju razriješenih članova školskog odbora u smislu prethodnih točki vodi nadležna općinska služba.

**RAVNATELJ SREDNJE ŠKOLE**

**Članak 129.**

**Opći uvjeti za obavljanje poslova ravnatelja škole**

1. Srednjom školom rukovodi ravnatelj škole.
2. Za ravnatelja srednje škole može biti imenovana osoba koja osim općih ispunjava i sljedeće uvjete:

a) da u pogledu stručne spreme ispunjava uvjete za nastavnika u srednjoj školi, odnosno stručnog suradnika u srednjoj školi;

b) da ima najmanje 5 godina radnog staža na poslovima u nastavi, odnosno odgojno-obrazovnom procesu, a naročito se ističe svojim radom, sposobnostima organizacije odgojno-obrazovnog rada škole i u pedagoškoj teoriji i praksi, o čemu posjeduje mjerljive pokazatelje, odnosno relevantnu dokumentaciju;

c) da ima najmanje VII. stupanj stručne spreme, odnosno završen studij po bolonjskom sustavu s najmanje 240 ECTS bodova za srednje tehničke i srodne i strukovne škole.

d) da ima najmanje VII. stupanj stručne spreme, odnosno završen studij po bolonjskom sustavu (najmanje 300 ECTS bodova), za gimnazije.

e) kao i druge posebne propisane uvjete.

**Članak 130.**

1. Ravnatelja srednje škole imenuje školski odbor na razdoblje od četiri godine, uz prethodnu suglasnost Općinskog načelnika.
2. Postupak izbora i imenovanja ravnatelja škole školski odbor provodi uz poštovanje načela zakonitosti, otvorenosti i transparentnosti, kvalitete, zastupljenosti pri zapošljavanju i neovisne provjere.
3. Nadzor nad provođenjem procedure izbora i imenovanja ravnatelja škole provodi nadležna općinska služba.
4. U slučaju da predloženi kandidat ne dobije suglasnost Općinskog načelnika, imenovat će se sljedeći rangirani kandidat koji je najuspješnije prošao otvorenu konkurenciju prema kriterijima natječaja.
5. Po isteku mandata ista osoba može biti ponovo imenovana za ravnatelja iste srednje škole u pravilu na još jedan mandat.
6. Zaposleniku koji je imenovan za ravnatelja srednje škole, škola u kojoj je bio zaposlen dužna je, na zahtjev takvog uposlenika, osigurati mirovanje njegovih prava i obveza, a najduže onoliko koliko traje mandat ravnatelja za koji je imenovan.

**Članak 131.**

Za ravnatelja srednje škole i vršitelja dužnosti ravnatelja srednje škole ne može se konačno imenovati:

a) osoba za koju se u zakonom propisanom postupku, a na osnovi relevantne medicinske dokumentacije utvrdi da boluje od duševne bolesti, da je ovisnik o alkoholu i drugim opijatima.

b) osoba protiv koje je potvrđena optužnica ili izrečena pravosnažna presuda ili mjera za jedno ili više kaznenih djela za koja se odredbama važećeg Kaznenog zakona Federacije Bosne i Hercegovine i Bosne i Hercegovine može izreći kazna zatvora u trajanju od tri mjeseca i više;

c) osoba protiv koje je pokrenut kazneni postupak;

d) osoba koja nije dobila suglasnost Općinskog načelnika.

e) pitanja imenovanja ravnatelja škola preciznije se uređuju Pravilima škole.

**Članak 132.**

**Prava i obveze ravnatelja škole**

1. Ravnatelj škole odgovoran je za zakonitost rada i stručni rad škole.
2. Ravnatelj škole, osim poslova i zadataka utvrđenih ovom Odlukom, obavlja i

sljedeće poslove:

a) priprema nacrt godišnjeg programa rada škole nakon čijeg donošenja je odgovoran za njegovo provođenje;

b) planira rad, saziva i vodi sjednice razrednih i nastavničkih vijeća;

c) predlaže okvirni financijski plan škole i odgovoran je za praćenje realizacije usvojenog financijskog plana škole.

d) odlučuje o raspoređivanju nastavnika, stručnih suradnika i ostalih radnika srednje škole na određene poslove i zadatke u skladu s njihovom stručnom spremom/zvanjem i rezultatima rada;

e) u skladu s odredbama ove Odluke, vrši izbor i postavljenje ostalih radnika i s njima zaključuje ugovor o radu;

f) brine se o zbrinjavanju tehnološkog viška radnika u skladu s odredbama ove Odluke**,** Zakona o radu i granskim kolektivnim ugovorom;

g) osigurava uvjete za stručno usavršavanje nastavnika, stručnih suradnika i suradnika, te stručno osposobljavanje ostalih radnika u školi;

h) brine se o sigurnosti i zdravlju, te o pravima, obvezama i interesima učenika i radnika škole;

i) surađuje s učenicima i roditeljima, odnosno starateljima učenika;

j) predlaže školskom odboru pravila škole i druge opće akte;

k) evaluira rad nastavnika, stručnih suradnika i suradnika u školi;

l) posjećuje redovitu nastavu i ostale oblike neposrednog odgojno-obrazovnog rada u školi;

m) poduzima mjere propisane ovom Odlukom zbog neizvršavanja poslova ili zbog neispunjavanja drugih obveza iz radnog odnosa;

n) surađuje s osnivačem škole, Općinskim načelnikom, nadležnom općinskom službom i savjetnicima za stručno-pedagoški nadzor Općine, te drugim ustanovama i drugim tijelima od značaja za realizaciju planiranog odgojno-obrazovnog procesa, odnosno rad srednje škole kojom rukovodi;

o) za svaku školsku godinu utvrđuje raspored nastavnika i drugih radnika škole na određene poslove, u skladu s općim aktom o organizaciji i sistematizaciji radnih mjesta u školi;

p) utvrđuje raspored radnog vremena svih radnika škole u skladu sa Zakonom o radu i granskim kolektivnim ugovorom;

r) predlaže raspored sati nastavničkom vijeću;

s) rješava u prvom stupnju po žalbama i prigovorima na rad nastavnika, stručnih suradnika i drugih radnika u školi;

t) rješava u prvom stupnju po žalbama i prigovorima roditelja, odnosno staratelja učenika, sukladno odluci;

u) odgovoran je za izvršenje uputstava, upozorenja i instrukcija od nadležnih tijela u slučaju neprimjerenog ponašanja nastavnika i stručnih suradnika i drugih radnika i njihovog negativnog utjecaja na učenike i ostale radnike škole;

v) provodi odluke školskog odbora i nastavničkog vijeća;

z) podnosi školskom odboru izvješća o rezultatima rada;

aa) vrši i druge poslove utvrđene ovom Odlukom i drugim aktima i pravilima škole.

**Članak 133.**

**Prava ravnatelja škole iz radnog odnosa**

1. Radnik škole, odnosno druga osoba koja je konačno imenovana na funkciju ravnatelja škole, a koja ima važeći zaključeni ugovor o radu na neodređeno vrijeme, svoj radno-pravni status na dužnosti ravnatelja škole ostvaruje na osnovi posebnog rješenja o postavljenju na mandat od četiri godine, a koje na osnovi prethodne odluke školskog odbora o konačnom imenovanju donosi predsjednik školskog odbora.
2. Ako radnik škole, odnosno druga osoba koja je imenovana na funkciju ravnatelja iz stavka (1) ovog članka, ima ugovor o radu na neodređeno vrijeme u školi na području općine Žepče, na njegov će zahtjev ugovor o radu mirovati do prestanka mandata.
3. Zahtjev iz stavka (2) ovog članka radnik škole, u pisanoj formi, podnosi školskom odboru u roku od 30 dana od donošenja rješenja iz stavka (1) ovog članka.
4. Radnik škole, odnosno drugo lice koje je imenovano na funkciju ravnatelja škole, ima se pravo vratiti na rad u školu u kojoj je prethodno radio, ako se na te poslove vrati u roku od 30 dana od dana prestanka obavljanja poslova ravnatelja o čemu podnosi pisani zahtjev školskom odboru ili mu u protivnom prestaje radni odnos.
5. Ako je za stjecanje određenih prava važno prethodno trajanje radnog odnosa s istim poslodavcem, radniku škole, odnosno drugoj osobi koja je imenovana na funkciju ravnatelja škole, nakon povratka na rad, razdoblje mirovanja ugovora o radu ubraja se u neprekidno trajanje radnog odnosa.
6. Radnika škole iz stavka (1) ovog članka, do povratka na poslove za koje mu miruju prava i obveze iz radnog odnosa u školi u kojoj ima zaključen ugovor o radu, zamjenjuje osoba u radnom odnosu koji se zasniva isključivo na određeno vrijeme, bez mogućnosti promjene u radni odnos na neodređeno vrijeme po ovoj osnovi.
7. Na prava i obveze radnika škole, odnosno druge osobe koja je imenovana na funkciju ravnatelja škole primjenjuju se odredbe Zakona o radu i važećih kolektivnih ugovora, kojima se uređuju prava i obveze iz radnog odnosa, a koje nisu utvrđene ovom Odlukom.
8. Postupak praćenja rada ravnatelja i pomoćnika ravnatelja u srednjoj školi, vrednovanje rada, te napredovanja i vođenja dokumentacije o njihovom radu uređuje se propisom koje donosi Općinski načelnik.

**Članak 134.**

**Prestanak dužnosti ravnatelja škole**

(1) Dužnost ravnatelja škole prestaje:

a) istekom mandata,

b) na osobni zahtjev,

c) razrješenjem,

d) stjecanjem uvjeta za prestanak radnog odnosa zbog odlaska u mirovinu i

e) u drugim slučajevima utvrđenim Zakonom o radu, ovom Odlukom, provedbenim aktima i pravilima škole.

(2) Konačnu odluku o prestanku dužnosti ravnatelja škole donosi školski odbor u okviru svojih nadležnosti.

U izuzetnim slučajevima nepostupanja po danim uputama i smjernicama Općinskog načelnika i nadležne općinske službe, prijedlog za razrješenje ravnatelja može dati Općinski načelnik.

**Članak 135.**

**Razrješenje ravnatelja škole**

1. Školski odbor obvezan je razriješiti ravnatelja prije isteka mandata ako:

a) se utvrdi da ne izvršava obveze iz ove Odluke;

b) se utvrdi u zakonom propisanom postupku, a na osnovi relevantne medicinske dokumentacije da boluje od zarazne ili duševne bolesti, da je ovisnik o alkoholu i drugim opijatima, a što će se preciznije urediti pravilima škole;

c) bude osuđen na izdržavanje kazne zatvora u trajanju dužem od tri mjeseca-danom stupanja na izdržavanje kazne;

d) ako mu je izrečena mjera sigurnosti, odgojna ili zaštitna mjera u trajanju dužem od tri mjeseca-početkom primjene te mjere;

e) se utvrdi da je škola odnosno ravnatelj odgovoran za prekršaj iz ove Odluke;

f) se utvrdi da škola ne ostvaruje utvrđeni nastavni plan i program ili ga ostvaruje s utvrđenim, odnosno neotklonjenim nedostacima i nepravilnostima;

g) ravnatelj ne postupi po nalogu odnosno mjeri suda ili Općinskog načelnika za otklanjanje utvrđenih nepravilnost i odnosno nedostataka, ili ako ravnatelj postupi suprotno aktima suda ili Općinskog načelnika.

h) školski odbor ili Općinski načelnik i nadležna općinska služba utvrdi da nesavjesno i nestručno obavlja poslove ravnatelja;

i) postupajući suprotno ovoj Odluci i drugim aktima škole onemogućuje rad stručnih tijela škole i rad školskog odbora;

j) dostavi Općinskom načelniku i nadležnoj općinskoj službi netočne podatke o broju razrednih odjela, učenika, sati i radnika;

k) tjelesno kažnjava, omalovažava i vrijeđa osobnost učenika, radnika i roditelja, ili neprimjerenim ponašanjem narušava ugled škole, ugled prosvjetnog radnika i društva u cjelini;

l) se u tijeku mandata utvrdi da ne ispunjava uvjete ili se utvrdi da je predao dokumente ili izjave tijekom postupka prijave na javni natječaj, a za koje se kasnije utvrdi da nisu vjerodostojni:

m) i u drugim slučajevima u skladu s ovom Odlukom.

1. U slučaju kršenja zakona i ove Odluke, profesionalne nekompetentnosti ili nemarnosti, školski odbor obvezan je po hitnom postupku suspendirati ravnatelja, do konačnog rješenja, uz prethodnu pisanu suglasnost od Općinskog načelnika.
2. Suspendirani ravnatelj ostvaruje prava u skladu sa zakonom, ovom Odlukom i važećim kolektivnim ugovorima.
3. U slučaju kada je protiv ravnatelja potvrđena optužnica za kaznena djela za koja se odredbama važećeg Kaznenog zakona može izreći kazna zatvora u trajanju od tri mjeseca i više, škola je obvezna obavijestiti osnivača radi donošenja odluke o suspenziji do okončanja kaznenog postupka.
4. Za vrijeme suspenzije ravnatelja škole školski odbor će ovlastiti nastavnika ili stručnog suradnika škole koji ispunjava uvjete iz članka 131., stavak (2) ove Odluke da obavlja, iz nadležnosti ravnatelja, poslove koji ne trpe odlaganje.
5. Ravnatelj koji je razriješen prije isteka mandata iz razloga navedenih u stavku (1) i stavku (2) ovog članka, ne može biti ponovno imenovan za ravnatelja škole ili vršitelja dužnosti ravnatelja škole.
6. Općinski načelnik može predložiti školskom odboru srednje škole da ravnatelja srednje škole razriješi i prije isteka vremena na koje je imenovan ako školski odbor ne prihvati izvješće ravnatelja i utvrdi da je odgovoran za neuspjeh u odgojno-obrazovnom radu srednje škole.
7. Način i procedure razrješenja ravnatelja škole bliže se uređuje pravilima škole.

**Članak 136.**

**Vršitelj dužnosti ravnatelja škole**

1. Vršitelj dužnosti ravnatelja škole imenuje se u slučajevima propisanim Odlukom.
2. Ukoliko ravnatelj škole nije imenovan, odnosno ukoliko je razriješen prije isteka mandata, školski odbor će po hitnom postupku iz reda nastavnika ili stručnih suradnika škole imenovati vršitelja dužnosti ravnatelja škole na razdoblje koje ne može biti duže od šest mjeseci od dana imenovanja i u roku od 30 dana raspisati javni natječaj za izbor i imenovanje ravnatelja škole.
3. U slučaju privremene spriječenosti ravnatelja da obavlja poslove, a nije uspio ovlastiti osobu koja će obavljati poslove ravnatelja škole koji ne trpe odlaganje, školski odbor ovlastit će osobu iz reda nastavnika i stručnih suradnika koji će obavljati poslove ravnatelja škole.

1. Vršitelj dužnosti imenuje se na razdoblje najduže od 6 mjeseci, uz prethodno pribavljenu suglasnost Općinskog načelnika.
2. Osnivač srednje škole u privatnoj svojini imenuje ravnatelja škole bez suglasnosti Općinskog načelnika, a sukladno pravilima škole.
3. Ako osoba imenovana za vršitelja dužnosti ravnatelja škole ima zaključen ugovor o radu na neodređeno vrijeme, na njezin će podneseni zahtjev u pisanoj formi, mirovati prava iz radnog odnosa u školi prije imenovanja, u razdoblju u kojem će obavljati poslove ravnatelja škole.
4. Vršitelj dužnosti ravnatelja škole ima sva prava i obveze kao i ravnatelj škole, pri čemu se mandat vršitelja dužnosti ne smatra prekidom mandata u odnosu na dva prethodna mandata ravnatelja te škole.

**Članak 137.**

**Pomoćnik ravnatelja škole**

1. Srednja škola u skladu s pedagoškim standardima može na poslovima rukovođenja, općim aktom utvrditi i poslove pomoćnika ravnatelja škole.
2. Izbor pomoćnika ravnatelja škole vrši školski odbor na prijedlog ravnatelja škole iz reda nastavnika i stručnih suradnika te škole i uz suglasnost Općinskog načelnika.

Mandat pomoćnika ravnatelja traje četiri

godine.

1. Za pomoćnika ravnatelja škole može se imenovati osoba koja ispunjava iste uvjete kao i ravnatelj škole.
2. Postupak izbora pomoćnika ravnatelja škole, njegova ovlaštenja i dužnosti utvrđuju se pravilima škole.

**STRUČNA I SAVJETODAVNA TIJELA ŠKOLE**

**Članak 138.**

1. U srednjoj školi djeluju stručna tijela:
2. nastavničko viječe, koje sačinjavaju

nastavnici i stručni suradnici;

1. razredno vijeće, koje sačinjavaju

nastavnici pojedinačnih razreda;

1. stručni aktivi nastavnika određenih

nastavnih oblasti.

1. Način rada stručnih tijela regulira se pravilima škole.
2. Razrednik je stručni voditelj razrednog odjela.

**Članak 139.**

**Nastavničko vijeće**

1. Radom nastavničkog vijeća rukovodi ravnatelj srednje škole.
2. Nastavničko vijeće obavlja sljedeće poslove:

a) predlaže odluke o organizaciji odgojno-obrazovnog rada;

b) utvrđuje prijedlog godišnjeg programa rada škole;

c) prati ostvarivanje nastavnog plana i programa i poduzima mjere za njegovo izvršavanje i o tome podnosi izvješće školskom odboru;

d) razmatra realizaciju nastavnog plana i programa s posebnim osvrtom na postignuća učenika kao i na kontinuitet ocjenjivanja učenika;

e) utvrđuje prijedlog programa stručnog usavršavanja nastavnika, stručnih suradnika i suradnika.

f) predlaže izbor razrednika;

g) analizira uspjeh učenika i rad razrednih vijeća.

h) određuje rukovoditelje razrednih vijeća i stručnih aktiva;

i) analizira rad nastavnika, stručnih suradnika i suradnika i predlaže mjere za unapređivanje odgojno-obrazovnog rada;

j) razmatra izvješće o polaganju ispita;

k) razmatra izvješće o izvršenom stručno-pedagoškom nadzoru;

l) predlaže učeniku škole završavanje dva razreda u tijeku jedne školske godine;

m) stara se o profesionalnom usmjeravanju učenika;

n) stara se o zajednici učenika škole;

o) razmatra odgojno-disciplinske mjere i donosi odgovarajuće odluke;

p) preporučuje nabavku stručnih časopisa i druge stručne literature;

r) obavlja i druge poslove utvrđene Odlukom i aktima škole.

**Članak 140.**

**Razredno vijeće**

1. Razredno vijeće obavlja sljedeće poslove i zadatke:
2. analizira uspjeh učenika i rad nastavnika

u odjelima određenog razreda;

1. neposredno radi na profesionalnoj

orijentaciji učenika;

1. odlučuje o programima za darovite

učenike, za učenike s teškoćama u razvoju i o oblicima nastave koji će se primjenjivati u razrednim odjelima u cjelini ili za pojedine grupe učenika ili učenika pojedinačno;

1. usklađuje rad nastavnika u odgojno-

obrazovnom procesu;

1. utvrđuje zaključne ocjene;
2. izriče i drugim tijelima predlaže

odgojno-disciplinske mjere prema učenicima;

1. analizira rad nastavnika, stručnih

suradnika i predlaže mjere za unapređenje odgojno-obrazovnog rada;

1. vrši i druge poslove utvrđene pravilima

škole.

1. Razrednim vijećem rukovodi razrednik.

**Članak 141.**

**Stručni aktiv**

1. U školi se obrazuju stručni aktivi čiji su članovi nastavnici određenih nastavnih oblasti.
2. Stručnim aktivom rukovodi predsjednik stručnog aktiva.
3. Stručni aktiv obavlja sljedeće poslove:

a) prati realizaciju nastavnog plana i programa i predlaže mjere za njegovo unapređenje,

b) usuglašava kriterije ocjenjivanja,

c) predlaže izmjene nastavnog plana i programa u skladu s tehnološkim razvojem i dostignućima u toj oblasti,

d) daje prijedlog ravnatelju u vezi s podjelom predmeta na nastavnike,

e) sudjeluje u izradi i izboru programa stručnog usavršavanja nastavnika,

f) obavlja i druge poslove utvrđene pravilima škole.

1. Način rada stručnih tijela regulira se pravilima škole.
2. Bliže odredbe o radu stručnih tijela i rada razrednika u srednjoj školi sastavni su dio pravila škole.

**Članak 142.**

**Aktiv ravnatelja srednjih škola**

1. S ciljem uspostavljanja uzajamne suradnje, razmjene iskustava u pogledu dogovora o nastavnim metodama, primjerima dobre prakse i ostalim aktivnostima vezanim za unapređenje nastavnog procesa, može se formirati aktiv ravnatelja.
2. Aktiv ravnatelja može se formirati za teritorij općine Žepče, a čine ga ravnatelji srednjih škola s područja općine Žepče.
3. Aktom o formiranju aktiva ravnatelja utvrđuje se sastav, djelokrug rada i ostali poslovi aktiva ravnatelja.
4. Aktiv ravnatelja donosi poslovnik o radu uz suglasnost Općinskog načelnika.
5. Aktiv ravnatelja nema svojstvo pravne osobe.

**Članak 143.**

**Savjetodavno vijeće**

1. Svaka srednja stručna škola formira savjetodavno vijeće izabrano od predstavnika lokalnog tržišta rada koje je u vezi s obrazovanjem određenih profila zanimanja.
2. Savjetodavno vijeće pomaže školi u planiranju sadržaja, njezinih programa, savjetuje školu o svim pitanjima koja se tiču obuke i pomažu jačanju veza između škole i lokalnog tržišta rada.
3. Sastav savjetodavnog vijeća i procedure imenovanja njegovih članova reguliraju se pravilima škole.
4. Obavljanje dužnosti članova savjetodavnog vijeća je dobrovoljno i besplatno.

**UČENIČKI DOMOVI**

**Članak 144.**

**Osnivanje učeničkog doma**

1. Učenički dom može osnovati domaća i strana pravna ili fizička osoba u svim oblicima svojine u skladu s ovom Odlukom.
2. Učenički dom može se osnovati kao samostalna ustanova ili može djelovati u okviru registrirane djelatnosti srednjih škola.
3. Za osnivanje učeničkog osnivač je dužan da, pored općih uvjeta utvrđenih ovom Odlukom, osigura sredstva i uvjete u skladu s pedagoškim standardima i higijensko-tehničkim normativom prostornih uvjeta za rad srednjih škola.
4. Učenički dom je ustanova koja osigurava učenicima smještaj, ishranu, odgojno-obrazovni rad, staranje o zdravlju, kulturno-zabavne i sportsko-rekreativne aktivnosti.

**Članak 145.**

**Program odgojno-obrazovnog rada učeničkog doma**

1. Programom odgojno-obrazovnog rada utvrđuju se poslovi, ciljevi, zadaci, sadržaji i vrsta i opseg odgojno-obrazovne aktivnosti u učeničkom domu, a ostvaruju ga odgajatelji i stručni suradnici.
2. Program odgojno-obrazovnog rada za sve učeničke domove donosi Općinski načelnik.

**Članak 146.**

**Stručna tijela učeničkog doma**

1. Stručno tijelo učeničkog doma je pedagoško vijeće koje sačinjavaju svi odgajatelji, stručni suradnici i suradnici učeničkog doma, a vijećem rukovodi ravnatelj doma.
2. Učenički dom može imati stručna tijela koja formira, u zavisnosti od svojih potreba, u skladu s pravilima doma.
3. Bliže odredbe o sadržaju i načinu rada stručnih tijela učeničkog doma sadrže pravila učeničkog doma.

**Članak 147.**

**Pravila učeničkog doma**

1. Učenički dom ima pravila učeničkog doma po kojima ustanova radi, a koja donosi školski odbor.
2. Pravila učeničkog sadrže odredbe koje se odnose na:
3. unutarnju organizaciju doma;
4. djelatnost doma;
5. prijam učenika u dom;
6. prava i dužnosti učenika;
7. suradnju doma sa školama i drugim

domovima;

1. odgajatelje, stručne suradnike i ostale

zaposlenike doma;

1. tijelo upravljanja i rukovođenja doma i stručna tijela doma;
2. plan i program rada;
3. financiranje i sredstva doma.

**Članak 148.**

**Tijelo upravljanja i tijelo rukovođenja učeničkog doma kao samostalne ustanove**

1. Ukoliko učenički dom djeluje kao samostalna ustanova, tijelo upravljanja u učeničkom domu je školski odbor, a tijelo rukovođenja je ravnatelj učeničkog doma.
2. Školski odbor iz prethodne točke broji pet članova.
3. Dva člana školskog odbora biraju se iz reda odgajatelja i stručnih suradnika i ostalih uposlenika učeničkog doma, dva iz reda lokalne zajednice, jednog bira osnivač.
4. Osnivač će provesti proceduru izbora i imenovanja školskog odbora u skladu s važećim propisima, na način poštovanja načela zakonitosti, otvorene konkurencije i transparentnosti, ravnopravne zastupljenosti i kvalitete kandidata za konačno imenovanje.
5. Vršenje dužnosti člana školskog odbora je dobrovoljno i bez naknade.
6. Mandat članova školskog odbora traje četiri godine i oni se ne mogu birati više od dva puta.

**Članak 149.**

**Ravnatelj učeničkog doma**

1. Za ravnatelja učeničkog može biti imenovana osoba koja je državljanin Bosne i Hercegovine i posjeduje opću zdravstvenu sposobnost, ima sedmi stupanj stručne spreme, najmanje (240 bodova ECTS), ističe se u organizacijskim sposobnostima i ima najmanje pet godina radnog iskustva u odgojno-obrazovnom radu.
2. Postupak imenovanja ravnatelja učeničkog doma, posebni uvjeti za obavljanje poslova ravnatelja učeničkog doma, prava i obveze ravnatelja, prestanak dužnosti i razrješenje primjenjuje se analogno odredbama ove Odluke koje se odnose na izbor ravnatelja srednjih škola.

**Članak 150.**

**Raspisivanje natječaja za imenovanje ravnatelja učeničkog doma**

1. Školski odbor učeničkog doma raspisuje natječaj za ravnatelja doma koji se objavljuje u javnom glasilu.

**Članak 151.**

**Odgajatelji učeničkog doma**

1. Za odgajatelja učeničkog doma može biti izabrana osoba koja ispunjava uvjete za nastavnika, pedagoga ili psihologa u srednjoj školi, sa završenim VII. stupnjem stručne spreme, najmanje (240 ECTS bodova).
2. Osobi kojoj je izrečena pravosnažna presuda za kazneno djelo koje, s obzirom na prirodu kaznenog djela, takvu osobu čini nepodobnom za rad s djecom, neće biti dozvoljen rad u svojstvu odgajatelja, odnosno zaposlenika u domu.

**Članak 152.**

**Prijam učenika**

1. Pravo na smještaj i ishranu u učeničkom domu imaju redoviti učenici srednjih škola.
2. Prijam učenika u dom vrši se na osnovi natječaja kojeg raspisuje školski odbor najkasnije do 1. kolovoza, a prijam učenika u dom obavlja se prije početka nove školske godine.
3. Prijam dokumenata po natječaju, raspodjelu mjesta i smještaj učenika vrši povjerenstvo za prijam učenika koju imenuje ravnatelj doma.

**Članak 153.**

**Organizacija učeničkog doma**

Odredbe ove Odluke o statusu, osnivanju, radu i prestanku rada, posebnom društvenom interesu, javnosti rada, godišnjem programu rada i izvješću, nadzoru nad radom, upisu, pravima i obvezama učenika, izboru, vrednovanju rada i napredovanju odgajatelja, stručnih suradnika i suradnika, tijelu upravljanja i rukovođenja i vođenju dokumentacije i evidencije odnose se i na učeničke domove.

**POTREBE I INTERESI OPĆINE U SREDNJEM ODGOJU I OBRAZOVANJU**

**Članak 154.**

**Potrebe i interesi Općine u srednjem odgoju i obrazovanju**

Potrebe i interesi Općine u srednjem odgoju i obrazovanju, u smislu ove Odluke su:

a) srednji odgoj i obrazovanje

b) srednji odgoj i obrazovanje učenika u glazbenoj školi;

c) srednje obrazovanje odraslih;

d) srednji odgoj i obrazovanje učenika s posebnim obrazovnim potrebama;

e) dodatno obrazovanje darovitih učenika u redovitim srednjim školama i glazbenoj školi.

f) stručno usavršavanje nastavnika;

g) definiranje udžbeničke politike.

**Članak 155.**

**Stjecanje sredstava za zadovoljavanje potreba i interesa Općine**

Sredstva za zadovoljavanje potreba i interesa Općine iz članka 157. ove Odluke stječu se na način utvrđen Zakonom o prijenosu nadležnosti Zeničko- dobojske županije za djelatnost osnovnog i srednjeg obrazovanja na Općinu Žepče („Službene novine ZDK“, broj:12/09) i Zakonom o ustanovama.

**Članak 156.**

**Stjecanje prihoda u srednjoj školi**

(1) Srednja škola može stjecati prihod i:

a) donacijom pravnih, fizičkih osoba i od domaćih i stranih vladinih i nevladinih organizacija;

b) iz legata, poklona i zavještanja;

c) prodajom proizvoda i usluga koje škola može da ima;

d) prodajom intelektualnih usluga;

e) prodajom materijalnih dobara, uz suglasnost Općinskog načelnika.

f) iznajmljivanjem prostora i opreme.

1. Glazbena škola može stjecati prihod, pored navedenog u stavku (1) ovog članka, i participacijom novčanih sredstava za korištenje glazbenih sredstava i opreme.
2. Vlastiti prihod škole usmjerit će se

pokrivanje materijalnih troškova škole, po

odluci Općinskog načelnika.

**Članak 157.**

**Financijska i druga pomoć srednjim školama**

1. Srednja škola može primati financijsku i

drugu pomoć za unapređenje rada,

poboljšanje uvjeta školovanja i sve

druge potrebe škole.

1. Ova pomoć ne smije ni na koji način biti

uvjetovana.

**KAZNENE ODREDBE**

**Članak 158.**

**Novčane kazne za školu i odgovorno lice u školi**

1. Novčanom kaznom od 1.000 do 4.000 KM kaznit će se za prekršaj srednja škola na račun materijalnih troškova ako:

a) otpočne s radom prije nego što je upisana u Registar srednjih škola.

b) izda svjedodžbu ili drugu javnu ispravu o završenom obrazovanju prije nego što je upisana u Registar srednjih škola.

c) izvodi nastavu po nastavnom planu i programu koji nije donijelo nadležno tijelo i/ili za njega nemaju pribavljenu suglasnost nadležnog tijela.

d) bez odluke tijela uprave nadležnog za obrazovanje prekine nastavu.

e) se u školi upotrebljavaju udžbenici i nastavna sredstva koja nije odobrilo nadležno tijelo.

g) izvješće o upisu ne dostavi nadležnim tijelima u propisanom roku.

h) ne uputi učenika na povjerenstvo, najkasnije do kraja školske godine, u tekućoj godini, kada kod njega nastupe promjene koje zahtijevaju prijelaz iz škole za djecu s teškoćama u razvoju u redovitu ili iz redovite u osnovnu školu za djecu s teškoćama u razvoju.

k) obavi ispite suprotno propisima.

1. Za prekršaje iz prethodnog stavka ovog

članka kaznit će se i odgovorna osoba u

srednjoj školi novčanom kaznom od 400 do

1.000 KM.

**Članak 159.**

**Novčane kazne za školu i odgovornu osobu u školi**

1. Novčanom kaznom od 500 do 2.000 KM kaznit će se za prekršaj srednja škola ako:

a) ne produži nastavu kada nije realiziran godišnji fond nastavnih sati i nisu realizirani programski sadržaji;

b) ne donese godišnji program rada za tekuću školsku godinu u predviđenom roku;

c) ne vrši redovito ocjenjivanje učenika na način utvrđen ovom Odlukom;

d) ne vodi propisanu dokumentaciju i evidenciju;

e) ne organizira liječnički pregled radnika prije početka školske godine;

f) učini javno dostupnim osobne podatke, a naročito podatke o zdravstvenom stanju radnika;

g) neosnovano uputi radnika na provjeru radne sposobnosti;

h) ne izvrši vrednovanje rada nastavnika i stručnih suradnika u predviđenom roku.

1. Za prekršaje iz prethodnog stavka kaznit će se odgovorna osoba u osnovnoj školi novčanom kaznom od 500 do 1.000 KM.
2. Za prekršaj iz stavka (1) točka c) ovog

članka kaznit će se i nastavnik novčanom

kaznom od 100 do 300 KM.

**Članak 160.**

**Novčane kazne za roditelje**

Novčanom kaznom od 100 do 500 KM, kaznit će se roditelj koji ne izvrši obveze definirane člankom 102. stavkom (8) i (9) ove Odluke.

**PRIJELAZNE I ZAVRŠNE ODREDBE**

**Članak 161.**

**Usklađivanje propisa i akata s odredbama ove Odluke**

1. Srednje škole dužne su uskladiti svoju organizaciju, djelatnost i akte s odredbama ove Odluke u roku od šest mjeseci od njezinog stupanja na snagu.
2. Općinski načelnik donijet će sljedeće propise najkasnije godinu dana od stupanja na snagu ove Odluke, i to:

a) Pedagoški standardi za srednju školu;

b) Normativi školskog prostora, opreme, nastavnih sredstava i učila za srednju školu;

c) Pravilnik o postupku utvrđivanja uvjeta, sadržaju i načinu vođenja Registra srednjih škola;

d) Nastavni plan i program;

e) Pravilnik o osnivanju i radu eksperimentalnih srednjih škola i uvjetima obavljanja pedagoško-metodičke prakse u vježbaonici;

f) Pravilnik o sadržaju i načinu vođenja dokumentacije i evidencije u srednjoj školi;

g) Okvirni program zbrinjavanja tehnološkog viška radnika u srednjim školama na području Općine;

h) Pravilnik o zapošljavanju u javnim ustanovama, osnovnim i srednjim školama čiji je osnivač Općina Žepče;

i) Pravilnik o polaganju stručnog ispita i kontinuiranom stručnom usavršavanju nastavnika, stručnih suradnika i suradnika u srednjoj školi;

j) Pravilnik o praćenju, vrednovanju, napredovanju i stjecanju stručnih zvanja nastavnika, stručnih suradnika i suradnika u srednjoj školi;

aa) Pravilnik o stručno-pedagoškom nadzoru u srednjoj školi;

1. Svi opći akti doneseni od strane osnivača dostavljat će se dvojezično u školama koje rade po oba nastavna plana i programa, odnosno na jeziku na kojem se izvodi nastava u školi koja radi po jednom nastavnom planu i programu.
2. Do donošenja propisa iz stavka (2) ovog članka primjenjivat će se dosadašnji propisi ukoliko nisu u suprotnosti s odredbama ove Odluke;
3. Tijela srednjih škola (školski odbor i ravnatelj) donijet će akte iz svoje nadležnosti propisane ovom Odlukom, najdalje 6 mjeseci od stupanja na snagu ove Odluke.
4. Do donošenja propisa iz prethodnog stavka primjenjivat će se dosadašnji propisi ukoliko oni nisu u suprotnosti s odredbama ove Odluke.

**Članak 162.**

**Zatečeno stanje**

1. Nastavnici glazbene kulture koji su završili odgovarajuću srednju školu, položili pedagoško-didaktičko-metodičku grupu predmeta, imaju više od 25 godina staža i imaju položen stručni ispit, mogu izvoditi nastavu svog predmeta u toj školi.
2. Nastavnici sa završenom VŠS kojima je nastavni plan i program omogućio rad u nastavi, a koji su na dan stupanja na snagu ove Odluke zatečeni u nastavi u srednjoj školi, mogu i dalje obavljati poslove na kojima se nalaze u smislu nesmetanog izvođenja nastavnog procesa.

**Članak 163.**

**Nadzor nad provođenjem Odluke**

Nadzor nad provođenjem ove Odluke i propisa donesenih za njegovo provođenje vrši Općinski načelnik i nadležna općinska služba.

**Članak 164.**

**Prestanak važenja prethodne Odluke**

Stupanjem na snagu ove Odluke prestaju važiti odredbe Odluke o primjeni Zakona o osnovnoj školi i Zakona o srednjoj školi na području općine Žepče na privremenoj osnovi broj: 01-38-127/09 od 14.09.2009. godine, koje se odnose na srednju školu.

**Članak 165.**

**(Stupanje ove Odluke na snagu)**

Ova Odluka stupa na snagu danom donošenja i objavit će se u Službenom glasniku Općine Žepče.

Broj: 01-34-158/21

Datum: 28.09.2021.godine

PREDSJEDAVAJUĆI

OPĆINSKOG VIJEĆA

Edin Šišić, dipl. oec.